Επιβεβαιώνει ο μάνατζερ του Ντίντακ | Onsports.gr\nhome ΠοδόσφαιροSuper LeagueΕπιβεβαιώνει ο μάνατζερ του Ντίντακ Κοινοποιήστε\nΕπιβεβαιώνει ο μάνατζερ του Ντίντακ\tΣυντάκτης: Onsports Team\nΔημοσίευση: Δευτέρα, 30 Μαίου 2011 22.04\nΌσα ακούγονται τις τελευταίες ώρες για επιστροφή του Ντίντακ στην Εσπανιόλ με τη μορφή δανεισμού, επιβεβαίωσε ο μάνατζερ του νεαρού Ισπανού.\tΟ Ραούλ Βερντού με δηλώσεις του στον ισπανικό ραδιοφωνικό σταθμό «COM RADIO», εξέφρασε την επιθυμία του 21χρονου στόχου του Ολυμπιακού να επαναπατριστεί λόγω Ποκετίνο, εκφράζοντας παράλληλα την αισιοδοξία του πως η Μίλαν δεν θα σταθεί εμπόδιο. «Σήμερα (Δευτέρα) εκδηλώσαμε στην ομάδα (Εσπανιόλ) την επιθυμία μας να επιστρέψουμε και είμαστε χαρούμενοι. Μιλήσαμε για ένα χρόνο δανεισμού. Είχαμε πολλές προτάσεις, αλλά τις κάναμε στην άκρη. Οι συνομιλίες του Ντίντακ με τον Μαουρίτσιο Ποκετίνο τον έπεισαν αφού ο προπονητής του έδειξε μεγάλη εμπιστοσύνη. Αυτός ήταν και ο καθοριστικός λόγος για την απόφαση. Ελπίζω ότι δεν θα υπάρχει πρόβλημα για να τα βρουν οι δυο ομάδες. Δεν είναι κάτι που ελέγχουμε εμείς. Θα μιλήσουμε με τη Μίλαν και θα της εξηγήσουμε ότι απόφαση του παίκτη είναι να γυρίσει σπίτι του», τόνισε αρχικά ο Βερντού για να συμπληρώσει, αποκαλύπτοντας πως η Μίλαν απέρριψε προτάσεις εκατομμυρίων για την απόκτηση του Ντίντακ:\n«Τώρα πρέπει να τα βρουν οι δυο ομάδες μεταξύ τους, αλλά δεν νομίζω ότι θα υπάρξει πρόβλημα. Ήταν δύσκολοι οι μήνες που πέρασε ο Ντίντακ στη Μίλαν αφού δεν έπαιζε επειδή ο προπονητής εμπιστεύτηκε τους βετεράνους. Θα είναι θαυμάσιο τώρα που επιστρέφει. Δεν θα δεχθεί η Μίλαν να μπει οψιόν αγοράς ή να πουλήσει τον παίκτη. Ήδη απέρριψε παρόμοιες προτάσεις και μάλιστα πολλών εκατομμυρίων. Διάθεσή μας είναι να παίξει εδώ για ένα χρόνο, να ωριμάσει και να γυρίσει στη Μίλαν».\tΚατηγορία: Super League


Ισπανός ΥΠΟΙΚ: Η Μαδρίτη θα επιδιώξει την προεδρία του Eurogroup - e-thessalia.gr\nΙσπανός ΥΠΟΙΚ: Η Μαδρίτη θα επιδιώξει την προεδρία του Eurogroup\n26 Απριλίου 2015, 08:30 26 Απριλίου 2015\nΠροσπάθειες προκειμένου να εξασφαλίσει τη συναίνεση των υπολοίπων κρατών μελών της Ευρωπαϊκής Ένωσης τις επόμενες εβδομάδες ώστε να της ανατεθεί η προεδρία του Eurogroup θα καταβάλλει η κυβέρνηση της Ισπανίας σύμφωνα με τον Ισπανό υπουργό Οικονομίας Λουίς ντε Γκίντος, ο οποίος επιδιώκει να αναλάβει ένα αξίωμα που συμβάλλει αποφασιστικά στη διαμόρφωση της πολιτικής της Ευρωζώνης.\nΣτον θώκο αυτό, τον οποίο εποφθαλμιά επί μακρόν η κυβέρνηση στη Μαδρίτη για να ανακτήσει την απώλεια επιρροής που έχει υποστεί, όπως λέει, στην ΕΕ, βρίσκεται σήμερα ο Ολλανδός υπουργός Οικονομικών Γερούν Ντέισελμπλουμ. Η θητεία του Ντέισελμπλουμ λήγει τον Ιούλιο. Ο Ολλανδός έχει πάντως καταστήσει σαφές ότι επιθυμεί να παραμείνει στη θέση.\n«Είναι πολύ απλό. Ο πρωθυπουργός θα παρουσιάσει την υποψηφιότητα της Ισπανίας και πιστεύουμε ότι έχουμε μια καλή πιθανότητα… διαθέτουμε υποστήριξη», επισήμανε ο Ντε Γκίντος στη Ρίγα μετά την ολοκλήρωση των εργασιών του Eurogroup και του Ecofin.\nΟ Ντε Γκίντος ανέλαβε υπουργός Οικονομίας της κεντροδεξιάς κυβέρνησης της Ισπανίας υπό τον Μαριάνο Ραχόι αφότου το Λαϊκό Κόμμα αναδείχθηκε στην εξουσία το 2012. Πιστώνεται την οικονομική ανάκαμψη στην Ισπανία μετά τη βαθιά κρίση της περιόδου 2009-2014.\nΗ καγκελάριος της Γερμανίας Άγκελα Μέρκελ είχε υποστηρίξει πέρυσι δημόσια τον Ντε Γκίντος, έναν «εξαίρετο υπουργό Οικονομίας σε δύσκολες εποχές».\nΟ Ντέισελμπλουμ αντιμετώπισε μεγάλες δυσκολίες στην αρχή της προεδρίας του στην ευρωομάδα. Επικρίθηκε ιδίως για τους χειρισμούς του στην κρίση της Κύπρου. Έκτοτε πάντως έχει αφήσει καλές εντυπώσεις στις χώρες του ευρωπαϊκού Βορρά, ιδίως για τους χειρισμούς του στο θέμα της Ελλάδας.\nΈνας Ευρωπαίος υπουργός Οικονομικών ο οποίος αρχικά αντιμετώπιζε επιφυλακτικά τον Ντέισελμπλουμ τόνισε στη Ρίγα ότι πλέον υποστηρίζει πλήρως το πως ασκεί τα καθήκοντά του ο Ολλανδός.\nΗ επιτυχία της προσπάθειας του Ντε Γκίντος να τον διαδεχθεί θα εξαρτηθεί από το εάν θα συγκεντρώσει ικανή υποστήριξη μεταξύ των υπολοίπων 18 κρατών μελών της ευρωζώνης. Το θέμα θα συζητηθεί άτυπα τον Μάιο από τους υπουργούς Οικονομικών. Η απόφαση αναμένεται να ληφθεί από το Ευρωπαϊκό Συμβούλιο τον Ιούνιο.\nΈνα από τα σημαντικότερα εμπόδια για τον Ντε Γκίντος είναι ότι στην Ισπανία διεξάγονται βουλευτικές εκλογές στα τέλη του 2015. Πολλές χώρες μέλη της Ευρωζώνης θα δίσταζαν να υποστηρίξουν έναν υπουργό το κόμμα του οποίου δεν είναι διόλου εγγυημένο ότι θα παραμείνει στην εξουσία.\nΠροηγούμενο ΆρθροΤραγωδία δίχως τέλος στο Νεπάλ -Ξεπέρασαν τους 2.300 οι νεκροί από τον τρομακτικό σεισμό (photos)Επόμενο ΆρθροΝέα παράταση ως 15 Μαΐου για δήλωση ζωικού κεφαλαίου


της 20ής Δεκεμβρίου 2017 (*)\n«Προδικαστική παραπομπή – Οδηγία 2004/38/ΕΚ – Πρόσωπο που έπαυσε να ασκεί μη μισθωτή δραστηριότητα – Διατήρηση της ιδιότητας του μη μισθωτού – Δικαίωμα διαμονής – Νομοθεσία κράτους μέλους κατά την οποία το επίδομα ανεργίας χορηγείται μόνο στα πρόσωπα που έχουν δικαίωμα διαμονής στην επικράτεια αυτού του κράτους μέλους»\nΣτην υπόθεση C‑442/16,\nμε αντικείμενο αίτηση προδικαστικής αποφάσεως δυνάμει του άρθρου 267 ΣΛΕΕ, που υπέβαλε το Court of appeal (εφετείο, Ιρλανδία) με απόφαση της 29ης Ιουλίου 2016, η οποία περιήλθε στο Δικαστήριο στις 8 Αυγούστου 2016, στο πλαίσιο της δίκης\nσυγκείμενο από τους J. L. da Cruz Vilaça, πρόεδρο τμήματος, A. Tizzano (εισηγητή), Αντιπρόεδρο του Δικαστηρίου, E. Levits, A. Borg Barthet και M. Berger, δικαστές,\nέχοντας υπόψη την έγγραφη διαδικασία και κατόπιν της επ’ ακροατηρίου συζητήσεως της 14ης Ιουνίου 2017,\n– ο F. Gusa, εκπροσωπούμενος από τον V. Nahoi, advocate, την Μ. Flanagan, BL, και τον D. Shortall, BL,\n– ο Minister for Social Protection, η Ιρλανδία και ο Attorney General, εκπροσωπούμενοι από τις A. Morrissey και E. Creedon καθώς και από τον E. McKenna, επικουρούμενους από τους D. Dodd, BL, και S. Woulfe, SC,\n– η Τσεχική Κυβέρνηση, εκπροσωπούμενη από τους M. Smolek, J. Pavliš και J. Vláčil,\n– η Δανική Κυβέρνηση, εκπροσωπούμενη από τους J. Nymann‑Lindegren, M. N. Lyshøj και C. Thorning,\n– η Γερμανική Κυβέρνηση, εκπροσωπούμενη από τον J. Möller,\n– η Γαλλική Κυβέρνηση, εκπροσωπούμενη από τους D. Colas και R. Coesme,\n– η Ουγγρική Κυβέρνηση, εκπροσωπούμενη από τον M. Z. Fehér και την E. E. Sebestyén,\n– η Κυβέρνηση του Ηνωμένου Βασιλείου, εκπροσωπούμενη από τους S. Brandon και T. Buley καθώς και από την C. Crane, επικουρούμενους από τον D. Blundell, barrister,\n– η Ευρωπαϊκή Επιτροπή, εκπροσωπούμενη από την E. Montaguti και τον J. Tomkin,\nαφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 26ης Ιουλίου 2017,\n1 Η αίτηση προδικαστικής αποφάσεως αφορά την ερμηνεία των άρθρων 7 και 14 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ 2004, L 158, σ. 77, και διορθωτικά ΕΕ 2004, L 229, σ. 35, και ΕΕ 2005, L 197, σ. 34), καθώς και του άρθρου 4 του κανονισμού 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ 2004, L 166, σ. 1, και διορθωτικό ΕΕ 2004, L 200, σ. 1), όπως τροποποιήθηκε με τον κανονισμό (ΕΚ) 988/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 (ΕΕ 2009, L 284, σ. 43) (στο εξής: κανονισμός 883/2004).\n2 Η αίτηση αυτή υποβλήθηκε στο πλαίσιο ένδικης διαφοράς μεταξύ, αφενός, του Florea Gusa και, αφετέρου, του Minister for Social Protection (Υπουργού Κοινωνικής Προστασίας, Ιρλανδία), της Ιρλανδίας και του Attorney General, με αντικείμενο την άρνηση χορηγήσεως επιδόματος ανεργίας στον F. Gusa.\n3 Οι αιτιολογικές σκέψεις 3 και 4 της οδηγίας 2004/38 έχουν ως εξής:\n«(3) […] είναι αναγκαίο να κωδικοποιηθούν και να επανεξετασθούν οι ισχύουσες κοινοτικές πράξεις που διέπουν χωριστά τους μισθωτούς, τους μη μισθωτούς, καθώς και τους φοιτητές και άλλα πρόσωπα άνευ επαγγέλματος, προκειμένου να απλοποιηθεί και να ενισχυθεί το δικαίωμα της ελεύθερης κυκλοφορίας και διαμονής όλων των πολιτών της Ένωσης.\n(4) Στο πλαίσιο αυτό, για να διορθωθεί η τμηματική και αποσπασματική προσέγγιση του δικαιώματος της ελεύθερης κυκλοφορίας και διαμονής και να διευκολυνθεί η άσκησή του απαιτείται ενιαία νομοθετική πράξη η οποία θα τροποποιήσει τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας [(ΕΕ ειδ. έκδ. 05/001, σ. 77), όπως τροποποιήθηκε με τον κανονισμό (ΕΟΚ) 2434/92 του Συμβουλίου, της 27ης Ιουλίου 1992 (ΕΕ 1992, L 245, σ. 1)], και θα καταργήσει τις ακόλουθες πράξεις: την οδηγία 68/360/ΕΟΚ του Συμβουλίου, της 15ης Οκτωβρίου 1968, περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας [(ΕΕ ειδ. έκδ. 05/001, σ. 43)], την οδηγία 73/148/ΕΟΚ του Συμβουλίου, της 21ης Μαΐου 1973, περί καταργήσεως των περιορισμών στη διακίνηση και στη διαμονή των υπηκόων των κρατών μελών στο εσωτερικό της Κοινότητας στον τομέα της εγκαταστάσεως και της παροχής υπηρεσιών [(ΕΕ ειδ. έκδ. 06/001, σ. 144)], την οδηγία 90/364/ΕΟΚ του Συμβουλίου, της 28ης Ιουνίου 1990, σχετικά με το δικαίωμα διαμονής [(ΕΕ 1990, L 180, σ. 26)], την οδηγία 90/365/ΕΟΚ του Συμβουλίου, της 28ης Ιουνίου 1990, σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα [(ΕΕ 1990, L 180, σ. 28)], και την οδηγία 93/96/ΕΟΚ του Συμβουλίου, της 29ης Οκτωβρίου 1993, σχετικά με το δικαίωμα διαμονής των σπουδαστών [(ΕΕ 1993, L 317, σ. 59)].»\n4 Το άρθρο 1 της οδηγίας αυτής ορίζει τα εξής:\n«Η παρούσα οδηγία καθορίζει:\n5 Το άρθρο 7 της εν λόγω οδηγίας, το οποίο τιτλοφορείται «Δικαίωμα διαμονής άνω των τριών μηνών», ορίζει, στις παραγράφους του 1 και 3, τα εξής:\n«1. Όλοι οι πολίτες της Ένωσης έχουν δικαίωμα διαμονής στην επικράτεια άλλου κράτους μέλους για χρονικό διάστημα μεγαλύτερο των τριών μηνών, εφόσον:\nβ) διαθέτουν επαρκείς πόρους για τον εαυτό τους και τα μέλη των οικογενειών τους, ούτως ώστε να μην επιβαρύνουν κατά τη διάρκεια της παραμονής τους το σύστημα κοινωνικής πρόνοιας του κράτους μέλους υποδοχής, καθώς και πλήρη ασφαλιστική κάλυψη ασθενείας στο κράτος μέλος υποδοχής, ή\nγ) – έχουν εγγραφεί σε ιδιωτικό ή δημόσιο ίδρυμα […] για να παρακολουθήσουν κατά κύριο λόγο σπουδές, συμπεριλαμβανομένων μαθημάτων επαγγελματικής κατάρτισης, και\n– διαθέτουν πλήρη ασφαλιστική κάλυψη ασθενείας στο κράτος μέλος υποδοχής και βεβαιώνουν την αρμόδια εθνική αρχή […] ότι διαθέτουν επαρκείς πόρους για τον εαυτό τους και τα μέλη της οικογένειάς τους, ούτως ώστε να μην επιβαρύνουν το σύστημα κοινωνικής πρόνοιας του κράτους μέλους υποδοχής κατά τη διάρκεια της παραμονής τους·\n3. Για τους σκοπούς της παραγράφου 1, στοιχείο α), η ιδιότητα του μισθωτού ή του μη μισθωτού διατηρείται για τον πολίτη της Ένωσης που δεν είναι πλέον μισθωτός ή μη μισθωτός στις ακόλουθες περιπτώσεις:\n6 Το άρθρο 14 της ίδιας οδηγίας, το οποίο τιτλοφορείται «Διατήρηση του δικαιώματος διαμονής», προβλέπει, στην παράγραφο 4, τα εξής:\n«[…] με την επιφύλαξη των διατάξεων του κεφαλαίου VI, δεν λαμβάνεται επ’ ουδενί μέτρο απέλασης κατά πολιτών της Ένωσης […], εφόσον:\nβ) οι πολίτες της Ένωσης εισήλθαν στην επικράτεια του κράτους μέλους υποδοχής προκειμένου να αναζητήσουν εργασία. Σε αυτή την περίπτωση, οι πολίτες της Ένωσης […] δεν μπορούν να απελαθούν ενόσω [αυτοί] δύνανται να παρέχουν αποδείξεις ότι συνεχίζουν να αναζητούν εργασία και ότι έχουν πραγματικές πιθανότητες να προσληφθούν.»\n7 Το άρθρο 3, παράγραφοι 1 και 3, του κανονισμού 883/2004 προβλέπει τα εξής:\n«1. Ο παρών κανονισμός εφαρμόζεται στις νομοθεσίες που αφορούν τους κλάδους κοινωνικής ασφάλισης που έχουν σχέση με:\nη) παροχές ανεργίας·\n3. Ο παρών κανονισμός εφαρμόζεται επίσης στις ειδικές μη ανταποδοτικού τύπου παροχές σε χρήμα, οι οποίες καλύπτονται από το άρθρο 70.»\n8 Το άρθρο 4 του εν λόγω κανονισμού, το οποίο τιτλοφορείται «Ίση μεταχείριση», ορίζει τα εξής:\n«Εκτός αν προβλέπει άλλως ο παρών κανονισμός, τα πρόσωπα στα οποία εφαρμόζεται ο κανονισμός αυτός απολαμβάνουν των ιδίων δικαιωμάτων και υπόκεινται στις ίδιες υποχρεώσεις που απορρέουν από τη νομοθεσία κάθε κράτους μέλους υπό τους ίδιους όρους με τους υπηκόους του.»\n9 Το άρθρο 70 του εν λόγω κανονισμού, που περιλαμβάνεται στο κεφάλαιο 9 που επιγράφεται «Ειδικές μη ανταποδοτικού τύπου παροχές σε χρήμα», του τίτλου III του κανονισμού αυτού, έχει ως εξής:\n«1. Το παρόν άρθρο εφαρμόζεται στις ειδικές μη ανταποδοτικού τύπου παροχές σε χρήμα, οι οποίες προβλέπονται δυνάμει νομοθεσίας η οποία, λόγω του προσωπικού πεδίου εφαρμογής της, των στόχων ή/και των προϋποθέσεων για τη θεμελίωση δικαιώματος, έχει χαρακτηριστικά τόσο της νομοθεσίας κοινωνικής ασφάλειας η οποία αναφέρεται στο άρθρο 3 παράγραφος 1, όσο και της κοινωνικής πρόνοιας.\n2. Για τους σκοπούς του παρόντος κεφαλαίου, ως “ειδικές μη ανταποδοτικού τύπου παροχές σε χρήμα”, νοούνται εκείνες οι οποίες,\nα) προορίζονται να παρέχουν […]:\ni) συμπληρωματική, αναπληρωματική ή επικουρική κάλυψη έναντι των κινδύνων οι οποίοι αντιστοιχούν στους αναφερόμενους στο άρθρο 3, παράγραφος 1, κλάδους κοινωνικής ασφάλειας και να εξασφαλίζουν στους ενδιαφερομένους ένα ελάχιστο εισόδημα διαβίωσης σε σχέση με το οικονομικό και κοινωνικό περιβάλλον στο ενδιαφερόμενο κράτος μέλος,\nβ) στις περιπτώσεις που η χρηματοδότηση προέρχεται αποκλειστικά από την υποχρεωτική φορολογία που προορίζεται να καλύψει τις γενικές δημόσιες δαπάνες και οι όροι για τη χορήγηση και τον υπολογισμό των παροχών δεν εξαρτώνται από τυχόν εισφορές εκ μέρους του δικαιούχου· […]\nγ) περιλαμβάνονται στο παράρτημα X.\n4. Οι αναφερόμενες στην παράγραφο 2 παροχές χορηγούνται αποκλειστικά στο κράτος μέλος στο οποίο κατοικούν οι ενδιαφερόμενοι και σύμφωνα με τη νομοθεσία του. […]»\n10 Το παράρτημα X του ίδιου κανονισμού, που απαριθμεί τις ειδικές μη ανταποδοτικού τύπου παροχές σε χρήμα οι οποίες εμπίπτουν στο άρθρο 70, παράγραφος 2, περιλαμβάνει, όσον αφορά την Ιρλανδία, το «[ε]πίδομα ατόμων που αναζητούν εργασία (ενοποιημένος νόμος για την κοινωνική πρόνοια του 2005, μέρος 3, κεφάλαιο 2)».\n11 Το άρθρο 139 του Social Welfare Consolidation Act 2005 (as amended) [ενοποιημένου νόμου για την κοινωνική πρόνοια του 2005 (όπως τροποποιήθηκε) (στο εξής: νόμος του 2005)] προβλέπει, στο πλαίσιο ενός καταλόγου παροχών κοινωνικής πρόνοιας, ένα επίδομα ανεργίας.\n12 Σύμφωνα με το άρθρο 141, παράγραφοι 1 και 9, του νόμου αυτού, η χορήγηση του εν λόγω επιδόματος εξαρτάται από ένα κριτήριο σχετικό με τα οικονομικά μέσα καθώς και από την προϋπόθεση ότι ο ενδιαφερόμενος έχει τη συνήθη διαμονή του στην Ιρλανδία κατά την ημερομηνία κατά την οποία ζητεί τη χορήγηση.\n13 Το άρθρο 246, παράγραφος 5, του εν λόγω νόμου ορίζει τα εξής:\n«[…] Το πρόσωπο που δεν έχει δικαίωμα διαμονής στην επικράτεια του κράτους δεν θεωρείται ότι έχει τη συνήθη διαμονή στην επικράτεια του κράτους για τους σκοπούς της εφαρμογής του παρόντος νόμου.»\n14 Το άρθρο 246, παράγραφος 6, του ίδιου νόμου απαριθμεί τα πρόσωπα που θεωρούνται ότι έχουν δικαίωμα διαμονής στην Ιρλανδία για τους σκοπούς της εφαρμογής της παραγράφου 5 του άρθρου αυτού. Μεταξύ αυτών περιλαμβάνονται οι Ιρλανδοί πολίτες καθώς και τα πρόσωπα που έχουν το δικαίωμα εισόδου και διαμονής στο κράτος αυτό δυνάμει της European Communities (Free Movement of Persons) (No. 2) Regulations 2006 [κανονιστική πράξη για τις Ευρωπαϊκές Κοινότητες (ελεύθερη κυκλοφορία των προσώπων) (αριθ. 2) του 2006] (στο εξής: κανονιστική πράξη του 2006), η οποία μεταφέρει την οδηγία 2004/38 στο ιρλανδικό δίκαιο.\n15 Το άρθρο 6, παράγραφος 2, της κανονιστικής πράξεως του 2006 προβλέπει τα εξής:\n«(a) Με την επιφύλαξη του άρθρου 20, πολίτης της Ένωσης μπορεί να διαμείνει στην επικράτεια του κράτους για διάστημα μεγαλύτερο των τριών μηνών:\ni) αν απασχολείται ως μισθωτός ή μη μισθωτός στο κράτος,\n(c) Με την επιφύλαξη του άρθρου 20, πρόσωπο το οποίο εμπίπτει στο στοιχείο a, σημείο i, μπορεί να παραμείνει στο κράτος μετά τη διακοπή της δραστηριότητας του εν λόγω στοιχείου a, σημείο i:\nii) αν βρίσκεται σε κατάσταση δεόντως διαπιστωμένης ακούσιας ανεργίας, αφού απασχολήθηκε επί διάστημα μεγαλύτερο του έτους, και έχει καταγραφεί ως αιτών εργασία στην αρμόδια υπηρεσία του Department of Social and Family Affairs [Υπουργείου Κοινωνικών και Οικογενειακών Υποθέσεων, Ιρλανδία] και της FÁS [αρχής για την κατάρτιση και την απασχόληση, Ιρλανδία],\n16 Ο F. Gusa, Ρουμάνος υπήκοος, εισήλθε στην ιρλανδική επικράτεια τον Οκτώβριο του 2007. Κατά τη διάρκεια του πρώτου έτους διαμονής του στο κράτος μέλος αυτό, υποστηρίχθηκε οικονομικά για τη συντήρησή του από τα ενήλικα τέκνα του που διέμεναν επίσης στο εν λόγω κράτος. Από τον Οκτώβριο του 2008 μέχρι τον Οκτώβριο του 2012, ήταν αυτοαπασχολούμενος ως τεχνίτης επιχρισμάτων και, υπό την ιδιότητα αυτή, κατέβαλε στο εν λόγω κράτος μέλος φόρους, εισφορές κοινωνικής ασφάλισης και λοιπές επιβαρύνσεις των εισοδημάτων του.\n17 Στη διάρκεια του Οκτωβρίου 2012 έπαυσε τη δραστηριότητα αυτή, επικαλούμενος έλλειψη πελατείας λόγω της οικονομικής ύφεσης, και καταγράφηκε ως πρόσωπο το οποίο αναζητεί εργασία στην ιρλανδική αρχή. Δεδομένου ότι τα τέκνα του είχαν εγκαταλείψει την Ιρλανδία και δεν του παρείχαν οικονομική βοήθεια, δεν είχε πλέον κανένα εισόδημα.\n18 Στη διάρκεια του Νοεμβρίου 2012, υπέβαλε αίτηση για τη χορήγηση επιδόματος ανεργίας βάσει του νόμου του 2005.\n19 Η αίτηση, όμως, αυτή απορρίφθηκε, με απόφαση της 22ας Νοεμβρίου 2012, με την αιτιολογία ότι ο F. Gusa δεν είχε αποδείξει ότι εξακολουθούσε να έχει, κατά την ημερομηνία αυτή, δικαίωμα διαμονής στην Ιρλανδία. Συγκεκριμένα, αφότου έπαυσε τη δραστηριότητά του ως αυτοαπασχολούμενος εργάτης επιχρισμάτων, ο F. Gusa δεν πληρούσε πλέον τις προϋποθέσεις για τη χορήγηση του εν λόγω επιδόματος που προβλέπονται στο άρθρο 6, παράγραφος 2, της κανονιστικής πράξεως του 2006, η οποία μεταφέρει στο ιρλανδικό δίκαιο το άρθρο 7 της οδηγίας 2004/38.\n20 Κατόπιν ασκήσεως διοικητικής προσφυγής κατά της αποφάσεως αυτής, η οποία δεν ευδοκίμησε, ο F. Gusa προσέβαλε την εν λόγω απόφαση ενώπιον του High Court (γενικού πρωτοβάθμιου δικαστηρίου, Ιρλανδία), υποστηρίζοντας μεταξύ άλλων ότι, μολονότι είχε παύσει την ανεξάρτητη δραστηριότητά του, είχε διατηρήσει την ιδιότητα του μη μισθωτού καθώς και δικαίωμα διαμονής στην Ιρλανδία σύμφωνα με το άρθρο 7 της οδηγίας 2004/38. Με απόφαση της 17ης Οκτωβρίου 2013, το High Court (γενικό πρωτοβάθμιο δικαστήριο) απέρριψε την ασκηθείσα ενώπιόν του προσφυγή. Ο F. Gusa άσκησε έφεση ενώπιον του Supreme Court (Ανωτάτου Δικαστηρίου, Ιρλανδία), το οποίο παρέπεμψε την έφεση στο αιτούν δικαστήριο.\n21 Καταρχάς, το αιτούν δικαστήριο επισημαίνει ότι ο F. Gusa δεν υποστηρίζει ότι διαθέτει επαρκείς πόρους για τη διασφάλιση της διαβιώσεώς του ούτε πλήρη ασφαλιστική κάλυψη ασθενείας και, επομένως, δεν υποστηρίζει ότι έχει δικαίωμα διαμονής στην Ιρλανδία βάσει του άρθρου 7, παράγραφος 1, στοιχείο βʹ, της οδηγίας 2004/38. Δεν υποστηρίζει, εξάλλου, ούτε ότι τον Νοέμβριο του 2012 είχε αποκτήσει δικαίωμα μόνιμης διαμονής στο κράτος μέλος αυτό.\n22 Εντούτοις, το αιτούν δικαστήριο διερωτάται, καταρχάς, αν ο F. Gusa, καίτοι είχε παύσει τη δραστηριότητά του ως αυτοαπασχολούμενος τεχνίτης επιχρισμάτων, πρέπει να θεωρηθεί ότι έχει διατηρήσει την ιδιότητα του μη μισθωτού εργαζομένου δυνάμει του άρθρου 7, παράγραφος 3, στοιχείο βʹ, της οδηγίας αυτής ή άλλης διατάξεως του δικαίου της Ένωσης, οπότε εξακολουθεί να έχει δικαίωμα διαμονής στην Ιρλανδία σύμφωνα με το άρθρο 7, παράγραφος 1, στοιχείο αʹ, της εν λόγω οδηγίας. Ειδικότερα, το αιτούν δικαστήριο διερωτάται, κατ’ ουσίαν, αν το εν λόγω άρθρο 7, παράγραφος 3, στοιχείο βʹ, καλύπτει αποκλειστικά τα πρόσωπα που είναι ακουσίως άνεργοι, έχοντας ασκήσει μισθωτή δραστηριότητα άνω του ενός έτους, ή αν η διάταξη αυτή καλύπτει επίσης τα πρόσωπα που ευρίσκονται σε παρόμοια κατάσταση, έχοντας ασκήσει ανεξάρτητη δραστηριότητα για ένα τέτοιο διάστημα.\n23 Εν συνεχεία, στην περίπτωση που γίνει δεκτό ότι ο F. Gusa απώλεσε την ιδιότητα του μη μισθωτού εργαζομένου, το αιτούν δικαστήριο ζητεί, κατ’ ουσίαν, να διευκρινισθεί αν πρέπει να αναγνωρισθεί σε αυτόν δικαίωμα διαμονής στην Ιρλανδία βάσει άλλης διατάξεως του δικαίου της Ένωσης, τούτο δε παρά το γεγονός ότι δεν διαθέτει επαρκείς πόρους ή πλήρη ασφαλιστική κάλυψη ασθενείας.\n24 Τέλος, σε περίπτωση αρνητικής απαντήσεως, το αιτούν δικαστήριο διερωτάται αν η άρνηση χορηγήσεως στον F. Gusa του επιδόματος ανεργίας που προβλέπεται από τον νόμο του 2005, με την αιτιολογία ότι δεν θεμελιώνει δικαίωμα διαμονής, συνιστά παραβίαση του δικαίου της Ένωσης, και ιδίως του άρθρου 4 του κανονισμού 883/2004, λαμβανομένου υπόψη ότι το επίδομα αυτό συνιστά «ειδική μη ανταποδοτικού τύπου παροχή σε χρήμα» κατά την έννοια του άρθρου 70 του κανονισμού αυτού.\n25 Υπό τις συνθήκες αυτές, το Court of Appeal (εφετείο, Ιρλανδία) αποφάσισε να αναστείλει την ενώπιόν του διαδικασία και να υποβάλει στο Δικαστήριο τα ακόλουθα προδικαστικά ερωτήματα:\n«1) Πολίτης της Ένωσης, ο οποίος i) ενώ έχει την ιθαγένεια άλλου κράτους μέλους, ii) έχει διαμείνει και εργασθεί νόμιμα στο κράτος μέλος υποδοχής επί τέσσερα χρόνια περίπου, iii) διέκοψε όμως την εργασία ή την οικονομική του δραστηριότητα λόγω έλλειψης πελατείας και iv) έχει καταγραφεί στην αρμόδια υπηρεσία απασχολήσεως ως πρόσωπο που αναζητεί εργασία, διατηρεί την ιδιότητα του μη μισθωτού δυνάμει του άρθρου 7, παράγραφος 1, στοιχείο αʹ, ή δυνάμει του άρθρου 7, παράγραφος 3, στοιχείο βʹ, της οδηγίας [2004/38] ή κατά άλλο τρόπο;\n2) Σε περίπτωση αρνητικής απαντήσεως, διατηρεί το δικαίωμα διαμονής στο κράτος μέλος υποδοχής χωρίς να πληροί τα κριτήρια του άρθρου 7, παράγραφος 1, στοιχείο βʹ ή στοιχείο γʹ, της οδηγίας [2004/38] ή προστατεύεται μόνον έναντι μέτρου απελάσεως, δυνάμει του άρθρου 14, παράγραφος 4, στοιχείο βʹ, της ίδιας οδηγίας;\n3) Σε περίπτωση αρνητικής απαντήσεως, είναι σύμφωνη με το δίκαιο της Ένωσης και ιδίως με το άρθρο 4 του κανονισμού 883/2004 η άρνηση χορηγήσεως επιδόματος ανεργίας (το οποίο είναι ειδική μη ανταποδοτικού τύπου παροχή σε χρήμα κατά την έννοια του άρθρου 70 του κανονισμού 883/2004) σε ένα τέτοιο πρόσωπο λόγω αδυναμίας να θεμελιώσει δικαίωμα διαμονής στο κράτος μέλος υποδοχής;»\n26 Με το πρώτο ερώτημά του, το αιτούν δικαστήριο ζητεί, κατ’ ουσίαν, να διευκρινισθεί αν το άρθρο 7, παράγραφος 3, στοιχείο βʹ, της οδηγίας 2004/38 έχει την έννοια ότι υπήκοος κράτους μέλους ο οποίος, αφού διέμεινε νόμιμα και άσκησε μη μισθωτή δραστηριότητα σε άλλο κράτος μέλος επί τέσσερα περίπου χρόνια, έπαυσε τη δραστηριότητα αυτή λόγω έλλειψης πελατείας οφειλόμενης σε λόγους ανεξάρτητους από τη βούλησή του και ο οποίος έχει καταγραφεί στην αρμόδια υπηρεσία απασχολήσεως του τελευταίου αυτού κράτους μέλους ως πρόσωπο το οποίο αναζητεί εργασία διατηρεί την ιδιότητα του μη μισθωτού κατά το άρθρο 7, παράγραφος 1, στοιχείο αʹ, της οδηγίας αυτής.\n27 Δυνάμει του άρθρου 7, παράγραφος 1, στοιχείο αʹ, της οδηγίας 2004/38, όλοι οι πολίτες της Ένωσης έχουν δικαίωμα διαμονής στην επικράτεια άλλου κράτους μέλους για χρονικό διάστημα μεγαλύτερο των τριών μηνών, εφόσον είναι μισθωτοί ή μη μισθωτοί στο κράτος μέλος αυτό. Το άρθρο 7, παράγραφος 3, της οδηγίας αυτής ορίζει ότι, για τους σκοπούς του εν λόγω άρθρου 7, παράγραφος 1, στοιχείο αʹ, πολίτης της Ένωσης που δεν είναι πλέον μισθωτός ή μη μισθωτός διατηρεί, παρά ταύτα, την ιδιότητα του μισθωτού ή του μη μισθωτού σε τέσσερις περιπτώσεις.\n28 Το στοιχείο βʹ του εν λόγω άρθρου 7, παράγραφος 3, αφορά την περίπτωση που ο ενδιαφερόμενος πολίτης της Ένωσης «έχει καταγραφεί δεόντως ως ακουσίως άνεργος, έχοντας ασκήσει επαγγελματική δραστηριότητα άνω του ενός έτους, και έχει καταγραφεί ως πρόσωπο το οποίο αναζητεί εργασία στην αρμόδια υπηρεσία απασχόλησης».\n29 Συναφώς, το αιτούν δικαστήριο υπογραμμίζει ότι, εν προκειμένω, δεν αμφισβητείται ότι F. Gusa έχει καταγραφεί ως πρόσωπο το οποίο αναζητεί εργασία στην αρμόδια υπηρεσία απασχόλησης υπό την έννοια του στοιχείου βʹ. Πάντως, το αιτούν δικαστήριο επισημαίνει, κατ’ ουσίαν, ότι από το γράμμα του εν λόγω στοιχείου βʹ θα μπορούσε να συναχθεί ότι αυτό τυγχάνει εφαρμογής μόνο στα πρόσωπα τα οποία έχουν καταγραφεί δεόντως ως ακουσίως άνεργοι, έχοντας ασκήσει μισθωτή δραστηριότητα άνω του ενός έτους, αποκλειομένων εκείνων που, όπως ο F. Gusa, ευρίσκονται σε αντίστοιχη κατάσταση έχοντας ασκήσει μη μισθωτή δραστηριότητα για ένα τέτοιο διάστημα.\n30 Ωστόσο, μια τέτοια ερμηνεία δεν μπορεί να συναχθεί αδιαμφισβήτητα από τη διατύπωση αυτή.\n31 Ειδικότερα, όσον αφορά τον όρο «ακουσίως άνεργοι», αντίθετα προς ό,τι υποστηρίζουν οι εφεσίβλητοι της κύριας δίκης και η Κυβέρνηση του Ηνωμένου Βασιλείου, ο όρος αυτός ενδέχεται, ανάλογα με το πλαίσιο εντός του οποίου χρησιμοποιείται, να παραπέμπει τόσο σε μια κατάσταση ακούσιας απώλειας μισθωτής εργασίας συνεπεία, μεταξύ άλλων, απολύσεως όσο και, γενικότερα, σε μια κατάσταση παύσεως της επαγγελματικής δραστηριότητας, μισθωτής ή μη μισθωτής, οφειλόμενης σε έλλειψη πελατείας για λόγους ανεξάρτητους από τη βούληση του ενδιαφερόμενου προσώπου, όπως στην περίπτωση οικονομικής ύφεσης.\n32 Όσον αφορά, εξάλλου, τη φράση «έχοντας ασκήσει επαγγελματική δραστηριότητα», στην απόδοση, μεταξύ άλλων, στην αγγλική («after having been employed») και τη γαλλική γλώσσα («après avoir été employé») του άρθρου 7, παράγραφος 3, στοιχείο βʹ, της οδηγίας 2004/38 χρησιμοποιούνται φράσεις οι οποίες, όπως υπογράμμισαν ιδίως οι εφεσίβλητοι της κύριας δίκης, δεν περιλαμβάνονταν στην αρχική και την τροποποιημένη πρόταση οδηγίας που υπέβαλε η Ευρωπαϊκή Επιτροπή [πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών (ΕΕ 2001, C 270 E, σ. 150), και τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών, COM(2003) 199 τελικό], είναι αληθές ότι οι όροι αυτοί θα μπορούσαν να θεωρηθούν ότι αναφέρονται στην προηγούμενη άσκηση μισθωτής δραστηριότητας.\n33 Εντούτοις, όπως κατ’ ουσίαν επισήμανε ο γενικός εισαγγελέας με τα σημεία 48 και 49 των προτάσεών του, μια τέτοια ερμηνεία δεν επιρρωννύεται από άλλες γλωσσικές αποδόσεις της διατάξεως αυτής οι οποίες χρησιμοποιούν πιο ουδέτερη διατύπωση. Ειδικότερα, η απόδοση στην ελληνική γλώσσα χρησιμοποιεί τον όρο «επαγγελματική δραστηριότητα», αναφερόμενη με τον τρόπο αυτό στην άσκηση «επαγγελματικής δραστηριότητας», η απόδοση στην ιταλική γλώσσα χρησιμοποιεί τους όρους «aver esercitato un’attività», παραπέμποντας στην άσκηση δραστηριότητας, και η απόδοση στη λεττονική γλώσσα περιέχει τους όρους «ir bijis(-usi) nodarbināts(-a)», οι οποίοι αναφέρονται γενικά στα πρόσωπα που «εργάσθηκαν».\n34 Κατά πάγια νομολογία του Δικαστηρίου, η διατύπωση που χρησιμοποιείται σε μία από τις γλωσσικές αποδόσεις διατάξεως του δικαίου της Ένωσης δεν πρέπει να αποτελεί τη μοναδική βάση για την ερμηνεία της διατάξεως αυτής ούτε μπορεί να της αναγνωρισθεί υπεροχή έναντι των λοιπών γλωσσικών αποδόσεων. Πράγματι, οι διατάξεις του δικαίου της Ένωσης πρέπει να ερμηνεύονται και να εφαρμόζονται κατά ομοιόμορφο τρόπο με βάση τις αποδόσεις τους σε όλες τις γλώσσες της Ένωσης. Σε περίπτωση αποκλίσεως μεταξύ των διαφόρων γλωσσικών αποδόσεων, η επίμαχη διάταξη πρέπει να ερμηνεύεται βάσει της εν γένει οικονομίας και του σκοπού που επιδιώκεται με τη ρύθμιση της οποίας αποτελεί μέρος (απόφαση της 1ης Μαρτίου 2016, Alo και Osso, C‑443/14 και C‑444/14, EU:C:2016:127, σκέψη 27 και εκεί παρατιθέμενη νομολογία).\n35 Όσον αφορά την εν γένει οικονομία της οδηγίας 2004/38, επισημαίνεται ότι, όπως προβλέπει το άρθρο της 1, στοιχείο αʹ, σκοπός της οδηγίας αυτής είναι να καθορίσει, μεταξύ άλλων, τους όρους που διέπουν την άσκηση του δικαιώματος της ελεύθερης κυκλοφορίας και διαμονής στην επικράτεια των κρατών μελών από τους πολίτες της Ένωσης και τα μέλη των οικογενειών τους.\n36 Προς τον σκοπό αυτό, το άρθρο 7, παράγραφος 1, της εν λόγω οδηγίας διακρίνει, μεταξύ άλλων, την κατάσταση των οικονομικά ενεργών πολιτών από εκείνη των μη ενεργών και των φοιτητών. Αντιθέτως, η εν λόγω διάταξη δεν διακρίνει, στο εσωτερικό της πρώτης αυτής κατηγορίας, μεταξύ των πολιτών που ασκούν μισθωτή δραστηριότητα και εκείνων που ασκούν μη μισθωτή δραστηριότητα στο κράτος μέλος υποδοχής.\n37 Στο πλαίσιο ακριβώς αυτό, όπως εκτίθεται στη σκέψη 27 της παρούσας αποφάσεως, το άρθρο 7, παράγραφος 1, στοιχείο αʹ, της οδηγίας 2004/38 παρέχει δικαίωμα διαμονής σε όλους τους πολίτες της Ένωσης που έχουν την ιδιότητα «μισθωτού ή μη μισθωτού». Υπ’ αυτό δε το πρίσμα, το άρθρο 7, παράγραφος 3, της ως άνω οδηγίας αναφέρεται, στην εισαγωγική πρόταση, στους πολίτες της Ένωσης οι οποίοι, καίτοι δεν είναι πλέον «μισθωτοί ή μη μισθωτοί», διατηρούν την ιδιότητα του «μισθωτού ή μη μισθωτού» για τους σκοπούς της πρώτης αυτής διατάξεως.\n38 Δεδομένου ότι, όπως προκύπτει από τις σκέψεις 30 έως 34 της παρούσας αποφάσεως, από το γράμμα του στοιχείου βʹ του εν λόγω άρθρου 7, παράγραφος 3, δεν μπορεί να συναχθεί ότι το σημείο αυτό καλύπτει μόνον την περίπτωση των προσώπων που έπαυσαν να ασκούν μισθωτή δραστηριότητα, αποκλειομένων εκείνων που έπαυσαν να ασκούν μη μισθωτή δραστηριότητα, το εν λόγω στοιχείο βʹ πρέπει να ερμηνευθεί, υπό το πρίσμα της εν γένει οικονομίας της οδηγίας 2004/38 και, ειδικότερα, της εισαγωγικής προτάσεως της εν λόγω διατάξεως καθώς και του άρθρου 7, παράγραφος 1, στοιχείο αʹ, της οδηγίας αυτής, ως έχον εφαρμογή σε αμφότερες τις κατηγορίες αυτές προσώπων.\n39 Η ερμηνεία αυτή επιρρωννύεται από την ανάλυση των σκοπών που επιδιώκει η εν λόγω οδηγία και, ειδικότερα, το άρθρο της 7, παράγραφος 3, στοιχείο βʹ.\n40 Συγκεκριμένα, αφενός, από τις αιτιολογικές σκέψεις 3 και 4 της οδηγίας 2004/38 προκύπτει ότι σκοπός της είναι, προκειμένου να ενισχυθεί το θεμελιώδες και ατομικό δικαίωμα των πολιτών της Ένωσης να κυκλοφορούν και να διαμένουν ελεύθερα στο έδαφος των κρατών μελών καθώς και να διευκολυνθεί η άσκηση αυτού του δικαιώματος, να υπερβεί την κατά τομέα και αποσπασματική προσέγγιση που χαρακτήριζε τις προγενέστερες της οδηγίας πράξεις του δικαίου της Ένωσης οι οποίες αφορούσαν χωριστά, μεταξύ άλλων, τους μισθωτούς και τους μη μισθωτούς, με την εκπόνηση ενιαίας νομοθετικής πράξεως με την οποία κωδικοποιούνται και αναθεωρούνται οι πράξεις αυτές (βλ., υπό την έννοια αυτή, απόφαση της 19ης Ιουνίου 2014, Saint Prix, C‑507/12, EU:C:2014:2007, σκέψη 25).\n41 Ωστόσο, ερμηνεία του άρθρου 7, παράγραφος 3, στοιχείο βʹ, της εν λόγω οδηγίας υπό την έννοια ότι διέπει αποκλειστικά τα πρόσωπα που έχουν ασκήσει μισθωτή δραστηριότητα άνω του ενός έτους, αποκλειομένων εκείνων που έχουν ασκήσει μη μισθωτή δραστηριότητα για ένα τέτοιο διάστημα, θα ήταν αντίθετη προς τον ανωτέρω σκοπό.\n42 Αφετέρου, μια τέτοια ερμηνεία θα εισήγε διαφορετική μεταχείριση μεταξύ των δύο αυτών κατηγοριών προσώπων, μη δικαιολογημένη υπό το πρίσμα του σκοπού τον οποίο επιδιώκει η διάταξη αυτή με τη διατήρηση του καθεστώτος του εργαζομένου και ο οποίος συνίσταται στη διασφάλιση του δικαιώματος διαμονής των προσώπων που έχουν παύσει την επαγγελματική τους δραστηριότητα λόγω έλλειψης πελατείας οφειλόμενης σε περιστάσεις ανεξάρτητες από τη βούλησή τους.\n43 Πράγματι, όπως ένας μισθωτός ενδέχεται να απολέσει ακουσίως τη μισθωτή απασχόλησή του συνεπεία, μεταξύ άλλων, απολύσεως, πρόσωπο το οποίο έχει ασκήσει ανεξάρτητη δραστηριότητα μπορεί να αναγκαστεί να παύσει τη δραστηριότητα αυτή. Επομένως, το πρόσωπο αυτό θα μπορούσε να βρεθεί σε κατάσταση εξίσου ευάλωτη με εκείνη του απολυθέντος μισθωτού. Υπό τέτοιες περιστάσεις, δεν θα ήταν δικαιολογημένο το εν λόγω πρόσωπο να μην απολαύει, όσον αφορά τη διατήρηση του δικαιώματός του διαμονής, την ίδια προστασία με εκείνη που απολαύει πρόσωπο το οποίο έπαυσε να ασκεί μισθωτή δραστηριότητα.\n44 Μια τέτοια διαφορετική μεταχείριση θα ήταν ακόμη λιγότερο δικαιολογημένη καθόσον θα είχε ως αποτέλεσμα πρόσωπο το οποίο άσκησε μη μισθωτή δραστηριότητα στο κράτος μέλος υποδοχής άνω του ενός έτους και το οποίο συνεισέφερε στο ασφαλιστικό και φορολογικό σύστημα του κράτους μέλους αυτού, καταβάλλοντας φόρους, φορολογικές επιβαρύνσεις και λοιπές επιβαρύνσεις, να υφίσταται την ίδια μεταχείριση με πρόσωπο το οποίο αναζητεί για πρώτη φορά απασχόληση στο εν λόγω κράτος μέλος και το οποίο ουδέποτε άσκησε οικονομική δραστηριότητα στο κράτος αυτό και ουδέποτε κατέβαλε εισφορές στο εν λόγω σύστημα.\n45 Από το σύνολο των προεκτεθέντων συνάγεται ότι πρόσωπο το οποίο, έχοντας ασκήσει μη μισθωτή δραστηριότητα για διάστημα άνω του ενός έτους, έπαυσε να ασκεί τέτοια δραστηριότητα λόγω έλλειψης πελατείας οφειλόμενης σε λόγους ανεξάρτητους από τη βούλησή του μπορεί, όπως και πρόσωπο το οποίο, έχοντας ασκήσει μισθωτή δραστηριότητα για ένα τέτοιο διάστημα, απώλεσε ακουσίως τη μισθωτή εργασία του, να τύχει της προστασίας του άρθρου 7, παράγραφος 3, στοιχείο βʹ, της οδηγίας 2004/38. Κατά τα οριζόμενα στη διάταξη αυτή, η παύση της δραστηριότητας πρέπει να έχει διαπιστωθεί δεόντως.\n46 Επομένως, στο πρώτο ερώτημα πρέπει να δοθεί η απάντηση ότι το άρθρο 7, παράγραφος 3, στοιχείο βʹ, της οδηγίας 2004/38 έχει την έννοια ότι υπήκοος κράτους μέλους ο οποίος, αφού διέμεινε νόμιμα και άσκησε μη μισθωτή δραστηριότητα σε άλλο κράτος μέλος επί τέσσερα περίπου χρόνια, έπαυσε τη δραστηριότητα αυτή λόγω δεόντως διαπιστωθείσας έλλειψης πελατείας οφειλόμενης σε λόγους ανεξάρτητους από τη βούλησή του και ο οποίος έχει καταγραφεί στην αρμόδια υπηρεσία απασχολήσεως του τελευταίου αυτού κράτους μέλους ως πρόσωπο το οποίο αναζητεί εργασία διατηρεί την ιδιότητα του μη μισθωτού κατά το άρθρο 7, παράγραφος 1, στοιχείο αʹ, της οδηγίας αυτής.\n47 Δεδομένης της απαντήσεως στο πρώτο ερώτημα, παρέλκει η απάντηση στο δεύτερο και στο τρίτο ερώτημα.\n48 Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του εθνικού δικαστηρίου, σε αυτό εναπόκειται να αποφανθεί επί των δικαστικών εξόδων. Τα έξοδα στα οποία υποβλήθηκαν όσοι υπέβαλαν παρατηρήσεις στο Δικαστήριο, πλην των ως άνω διαδίκων, δεν αποδίδονται.\nΤο άρθρο 7, παράγραφος 3, στοιχείο βʹ, της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ, έχει την έννοια ότι υπήκοος κράτους μέλους ο οποίος, αφού διέμεινε νόμιμα και άσκησε μη μισθωτή δραστηριότητα σε άλλο κράτος μέλος επί τέσσερα περίπου χρόνια, έπαυσε τη δραστηριότητα αυτή λόγω δεόντως διαπιστωθείσας έλλειψης πελατείας οφειλόμενης σε λόγους ανεξάρτητους από τη βούλησή του και ο οποίος έχει καταγραφεί στην αρμόδια υπηρεσία απασχολήσεως του τελευταίου αυτού κράτους μέλους ως πρόσωπο το οποίο αναζητεί εργασία διατηρεί την ιδιότητα του μη μισθωτού κατά το άρθρο 7, παράγραφος 1, στοιχείο αʹ, της οδηγίας αυτής.


Πάθαμε πλάκα! Δες τι τρομακτικό ήταν και προχωρούσε σε δρόμο στη Χαλκίδα κάποτε; -\nΠάθαμε πλάκα! Δες τι τρομακτικό ήταν και προχωρούσε σε δρόμο στη Χαλκίδα κάποτε;\nΑυτό που είδαμε στη Χαλκίδα να σέρνεται σε δρόμο ήταν τρομακτικό. Είναι πολύ σπάνιο να προχωράς στον πιο κεντρικό δρόμο της πόλης της Χαλκίδας και να το βλέπεις μπροστά σου. Να προχωράς στον πιο εμπορικό δρόμο της Χαλκίδας, την Αβάντων και να το πετυχαίνεις μπροστά σου.\nΔες το βίντεο στο newse.gr τι τρομακτικό προχωρά σε δρόμο στη Χαλκίδα


Μεγάλες καταστροφές από την κακοκαιρία στη Λέρο – News.gr\nΟ δήμαρχος ζητά να κηρυχθεί το νησί σε κατάσταση εκτάκτου ανάγκης\nΈνα πρωτοφανές κύμα κακοκαιρίας, με ισχυρούς ανέμους και δυνατή νεροποντή, έπληξε από το πρωί της Δευτέρας το νησί της Λέρου.\nΌπως μεταδίδει η ιστοσελίδα lerosnews.gr, έχουν πλημμυρίσει σπίτια, καταστήματα, υπερχείλισαν χείμαρροι και ρέματα, ενώ και το οδικό δίκτυο του νησιού έχει υποστεί σοβαρές ζημιές. Επίσης, σε αρκετά τμήματα του νησιού υπάρχουν κατολισθήσεις.\nΟ δήμαρχος του νησιού, Μιχάλης Κόλιας, ζητά να κηρυχθεί το νησί σε κατάσταση έκτακτης ανάγκης. Στο αίτημα του προς τον υφυπουργό Πολιτικής Προστασίας, Νίκο Χαρδαλιά και στον περιφερειάρχη Νοτίου Αιγαίου, Γιώργο Χατζημάρκο, ο δήμαρχος Λέρου αναφέρει τα εξής:


Ενοικίαση ιστιοπλοϊκό σκάφος Jeanneau Sun Odyssey 40 μέσα Sitges, Βαρκελώνη | Nautal\nΕνοικίαση ιστιοπλοϊκό σκάφος Jeanneau Sun Odyssey 40 μέσα Sitges, Βαρκελώνη\nΠοταμόπλοιο ενοίκια 12 μέτρα για 10 άτομα στο Sitges\nαπό 225 € /μέρα\nαπό 1.450 € /εβδομάδα\n3 καμπίνες, 2 μπάνια, 10 θέσεις\nσε απευθείας σύνδεση ενοικίαση αυτό το φανταστικό πλήρως εξοπλισμένο σκάφος και σε ιδανικές συνθήκες ιστιοπλοΐας και παρουσία. Πλήρως ανακαινισμένο το 2014.\nHomeport στο Sitges, ενδιαφέροντες ανθρώπους και ήρεμα νερά για ιστιοπλοΐα.\nευρύχωρο καθιστικό / τραπεζαρία και 3 διπλές καμπίνες και 2 μπάνια κάνουν αυτό το σκάφος ιδανικό για ένα άνετο, ευχάριστο και ασφαλές σκάφος.\nLe faltaban cosas a mi parecer importantes (arneses y líneas de vida), algunas cosas prácticas (cubertería).\nEl barco estaba bien cuidado y limpio, muy agradable.\nDavid C. ταξιδέψαμε με αυτό Jeanneau Sun Odyssey 40\nΔημοσιεύθηκε 15 Οκτ 2018\nSimon B. ταξιδέψαμε με αυτό Jeanneau Sun Odyssey 40\nΔημοσιεύθηκε 4 Μαΐ 2018\n1 x 53 Ιπποδύναμη\nΜαξιλάρια σε καθίσματα του θαλάμου διακυβέρνησης\n20 Οκτ 2018 31 Δεκ 2018 - 225 € 1.450 €\nΤελικός καθαρισμός : 85 € ανά ενοικίαση\nΔεν περιλαμβάνεται στην τιμή: αγκυροβολίας σε λιμάνι βάσης, skipper, καύσιμα, τελικό καθαρισμό και δίαιτες.\nΤην ενοικίαση της 1 μέρα: Ο τελικός καθαρισμός + ντίζελ που καταναλώνονται = 50 € (χωρίς ΦΠΑ)\nOvernighter σε ενοίκια: Καθαρισμός + κρεβάτι = 80 € (χωρίς ΦΠΑ)\nBeneteau Oceanis 38.1 Port Olímpic (Βαρκελώνη) από 1.910 € / εβδομάδα\nJeanneau Sun Odyssey 39 DS Port Barcelona (Βαρκελώνη) από 1.895 € / εβδομάδα\nBavaria 38 Vilanova i la Geltrú (Βαρκελώνη) από 1.470 € / εβδομάδα


ΠΟΛ.1030/8.4.2004 Απογραφή ανέλεγκτων υποθέσεων, προγραμματισμός ελέγχων έτους 2004 και πιστή τήρηση διαδικασιών ελέγχου.\nΔημοσιεύθηκε στις : [ 08-04-2004 ]\nΑπογραφή ανέλεγκτων υποθέσεων, προγραμματισμός ελέγχων έτους 2004 και πιστή τήρηση διαδικασιών ελέγχου.\nΑθήνα, 8 Απριλίου 2004\nΜε στόχο τον καλύτερο προγραμματισμό, οργάνωση και συντονισμό των ελέγχων, κάθε ελεγκτική υπηρεσία (Ελεγκτικά Κέντρα και όλες γενικά οι Δ.Ο.Υ.) θα πραγματοποιήσει απογραφή των υποθέσεων με εισοδήματα Δ' και Ζ' πηγής ελεγκτικής αρμοδιότητας της και θα ξεχωρίσει τις ανέλεγκτες υποθέσεις της, το πλήθος των οποίων θα γνωστοποιήσει στην υπηρεσία μας, συμπληρώνοντας το επισυναπτόμενο υπόδειγμα Νο.1 «Απογραφικό Δελτίο πλήθους υποθέσεων ττρος έλεγχο».\nΓια διευκόλυνση σας προτείνουμε να χρησιμοποιήσετε κάθε διαθέσιμο αρχείο δεδομένων, όπως π.χ τα αρχεία και τις καταστάσεις σχετικά με τις υποθέσεις αρμοδιότητας σας, τα οποία σας έχουν αποσταλεί από τη Δ/νση Ελέγχου και τη Γ.Γ.Π.Σ.\nΤο παραπάνω απογραφικό δελτίο πλήθους υποθέσεων προς έλεγχο, πρέπει να αποσταλεί από τα Ελεγκτικά Κέντρα και τις Δ.Ο.Υ. Φ.Α.Ε. (ΦΑΕΕ, ΦΑΒΕ Αθηνών, ΦΑΕ Πειραιά και ΦΑΕ θεσ/νίκης) μέχρι την 30/4/2004 και από τις λοιπές Δ.Ο.Υ. μέχρι το τέλος Μαΐου, σε αρχείο excel στο email του Δ' Τμήματος της Δ/νσης Ελέγχου ([email protected]) ή συμπληρωμένο σε Η/Υ στο fax 210-3375401.\nΜε τα ετήσια προγράμματα φορολογικών ελέγχων και τον προγραμματισμό του υπηρεσιών, όσο και Υπουργείου συνολικά, ελεγκτικού έργου, τόσο σε επίπεδο επιμέρους εξυπηρετείται τόσο η χάραξη στρατηγικής ελέγχων, όσο και η ομαλή πορεία εκτέλεσης του προϋπολογισμού.\nΓια το έτος 2004, ο προγραμματισμός του ελεγκτικού έργου, ο οποίος θα πρέπει να ολοκληρωθεί έγκαιρα από όλες τις υπηρεσίες, θα αφορά όλο το έτος, δηλαδή από 1/1 έως 31/12/2004, συνυπολογίζοντας και το ελεγκτικό έργο που έχει επιτευχθεί από 1/1/2004 μέχρι και σήμερα, χωρίς να συμπεριλαμβάνονται σε αυτό και τυχόν έλεγχοι υποθέσεων πτωχευμένων επιχειρήσεων ή υποθέσεων για τις οποίες οι οικείες καταλογιστικές πράξεις οριστικοποιήθηκαν χωρίς συμβιβασμό και χωρίς να ασκηθεί προσφυγή.\nΠρος τούτο, τα Ελεγκτικά Κέντρα (ΕΘ.Ε.Κ., Π.Ε.Κ.) και οι Δ.Ο.Υ. Φ.Α.Ε. (ΦΑΕΕ, ΦΑΒΕ Αθηνών, ΦΑΕ Πειραιά και ΦΑΕ θεσ/νίκης) καλούνται να καταρτίσουν με ιδιαίτερη προσοχή και υπευθυνότητα σχέδιο (πλάνο) ελέγχου για το έτος 2004, αξιοποιώντας και τα αποτελέσματα της παραπάνω απογραφής ανέλεγκτων υποθέσεων που θα πραγματοποιήσουν. Το επιχειρησιακό σχέδιο (πλάνο ελέγχου) έτους 2004 θα καταρτιστεί από τις παραπάνω υπηρεσίες με βάση:\nΤις προτεραιότητες του ελέγχου, οι οποίες είναι οι εξής:\n- Ο έλεγχος των επιχειρήσεων με ανέλεγκτη τη χρήση 1998 (σικ. έτος 1999), καθόσον η χρήση αυτή παραγράφεται στο τέλος του έτους.\nΤις πραγματικές ελεγκτικές δυνατότητες και ιδιαιτερότητες κάθε υπηρεσίας.\nΤην ανάγκη ορθολογικότερης αξιοποίησης του υπάρχοντος ελεγκτικού δυναμικού.\nΜε βάση τον προγραμματισμό ελέγχου που θα γίνει από κάθε μια από τις παραπάνω υπηρεσίες, θα αποσταλεί το αργότερο μέχρι την 30/4/2004 σε αρχείο excel στο e-mail του Δ' Τμήματος της Δ/νσης Ελέγχου (kyd'[email protected]) ή συμπληρωμένο σε Η/Υ στο fax 210-3375401, το σχετικό για κάθε υπηρεσία υπόδειγμα, ως εξής:\n- Από το ΕΘ.Ε.Κ το συνημμένο υπόδειγμα Νο.2.\n- Από τα Π.Ε.Κ το συνημμένο υπόδειγμα Νο.3.\n- Από τις Δ.Ο.Υ Φ.Α.Ε. το συνημμένο υπόδειγμα Νο.4.\nΣημειώνεται ότι στον προγραμματισμό του ελεγκτικού έργου έτους 2004, θα ληφθούν υπόψη οι σημερινές συνθήκες λειτουργίας των υπηρεσιών και το ελεγκτικό δυναμικό που διαθέτουν τώρα. Στις περιπτώσεις που μέσα στο 2004 επέλθουν σημαντικές μεταβολές στους παράγοντες που επηρεάζουν θετικά ή αρνητικά το ελεγκτικό έργο, θα πρέπει να υποβληθούν αναθεωρημένα σχέδια (πλάνα) ελέγχου για το υπόλοιπο του έτους.\nΤα στοιχεία που θα υποβληθούν για το 2004 από τις παραπάνω ελεγκτικές υπηρεσίες (ΕΘ.Ε.Κ, Π.Ε.Κ, και Δ.Ο.Υ ΦΑΕ) θα αξιολογηθούν από τη Δ/νση Ελέγχου, λαμβάνοντας υπόψη τις νέες μορφές ανάπτυξης φαινομένων φοροδιαφυγής, καθώς και το γεγονός ότι στις 31.12.2004 παραγράφεται το οικονομικό έτος 1999 (χρήση 1998) και στις περιπτώσεις που κριθεί ότι υπάρχει εμφανής δυσαρμονία με τις πραγματικές υπηρεσιακές δυνατότητες και ανάγκες, τότε ο προγραμματισμός θα αναμορφώνεται από τη Δ/νση Ελέγχου με υποχρέωση πλέον υλοποίησης του νέου αναμορφωμένου προγραμματισμού.\nΑπό τα ΤΕΚ και τις λοιπές Δ.Ο.Υ., πλην δηλαδή των Δ.Ο.Υ. Φ.Α.Ε., δεν θα υποβληθούν στοιχεία προγραμματισμού ελέγχου, σημειώνεται όμως ότι όλες οι Δ.Ο.Υ. γενικά, πέραν των τακτικών ελέγχων με βάση τις αποφάσεις ΠΟΛ.1144/98 ή 1168/01 ή κατά τις γενικές διατάξεις, κατά περίπτωση, θα πρέπει παράλληλα να δώσουν ιδιαίτερη έμφαση και στη διενέργεια προσωρινών ελέγχων, όπου αυτοί απαιτούνται και κυρίως στον έλεγχο της ορθής απόδοσης του Φ.Π.Α. και των παρακρατουμένων φόρων.\n3. Επιλογή υποθέσεων για έλεγχο στο πλαίσιο της απόφασης ΠΟΛ.1144/98 με βάση τυχαίο δείγμα.\nΣύμφωνα με την παράγραφο 2 του άρθρου 2 της απόφασης ΠΟΛ 1144/98, ποσοστό 5% έως 10% των επιλεγόμενων για έλεγχο υποθέσεων επιλέγεται από τυχαίο δείγμα επιτηδευματιών, για τους οποίους δεν συντρέχουν τα κριτήρια της παραγράφου 1 του ίδιου άρθρου της υπόψη απόφασης.\nΓια το έτος 2004, το ανωτέρω ποσοστό 5% έως 10% των επιλεγομένων για έλεγχο υποθέσεων με βάση την ΠΟΛ 1144/1998, θα προέρχεται από επιτηδευματίες των οποίων ο Α.Φ.Μ λήγει σε 9.\nΓια τις τυχόν υποθέσεις για τις οποίες εκδόθηκε ήδη εντολή ελέγχου με βάση το τυχαίο δείγμα έτους 2003, για τις οποίες δεν άρχισε ή δεν ολοκληρώθηκε ο έλεγχος ή ολοκληρώθηκε αλλά δεν περαιώθηκε η υπόθεση με συμβιβασμό, ο έλεγχος θα συνεχίζεται και πρέπει να ολοκληρώνεται σε κάθε περίπτωση το συντομότερο δυνατόν.\nΤο Υπουργείο Οικονομίας και Οικονομικών έχει θέσει πρωταρχικό στόχο τη διασφάλιση και την προαγωγή της διαφάνειας και της ακεραιότητας των φορολογικών ελέγχων, καθώς και την ενίσχυση της εμπιστοσύνης των φορολογουμένων και τη μείωση των αμφισβητήσεων επί θεμάτων φορολογικού ελέγχου.\nΣε σχέση με το ανωτέρω θέμα, υπενθυμίζεται η εγκύκλιος 1073254/1564/ΔΕ-Α/11.8.2003, με την οποία τονίστηκε ιδιαίτερα ότι κατά τους διενεργούμενους τακτικούς ιδίως ελέγχους, οι διαδικασίες που προβλέπονται από τις κείμενες διατάξεις και οι σχετικές εγκύκλιοι, οι οποίες έχουν θεσπισθεί για να διασφαλισθεί και να προαχθεί η διαφάνεια στην επιλογή των υποθέσεων για έλεγχο και για την εν γένει ελεγκτική διαδικασία καθώς και η αντικειμενικότητα των αποτελεσμάτων, πρέπει να τηρούνται πιστά και να γίνεται ακριβής εφαρμογή των διατάξεων και εγκυκλίων μέχρι και την ολοκλήρωση όλων των σταδίων ελέγχου και τη βεβαίωση των τυχόν διαφορών φόρων.


Φανταστικό ρεκόρ ελεύθερης πτώσης (video)\nMonday, 15 October 2012 15:50\nτη επιτυχία στέφθηκε η αποστολή Red Bull Stratos και το ιστορικό άλμα του 43χρονου Αυστριακού αλεξιπτωτιστή Felix Baumgartner, που έγινε ο πρώτος άνθρωπος που κατέρριψε το ρεκόρ ελεύθερης πτώσης, τόσο από πλευράς ύψους, όσο και από πλευράς ταχύτητας.\nΕίχε προηγηθεί ένα διήμερο αναμονής λόγω ισχυρών ανέμων, αλλά τελικώς η ομάδα του «Ατρόμητου Φέλιξ» έκρινε πως οι καιρικές συνθήκες ήταν πια ικανοποιητικές για το εγχείρημα. Ο 43χρονος, που φορούσε ειδική στολή, δεν δίστασε και τελικά έγραψε


Δημοτικής Αστυνομίας τα... έργα\nΠρώτη καταχώρηση: Παρασκευή, 8 Μαρτίου 2019, 18:16\nΑπερίγραπτη η κατάσταση σήμερα στο κέντρο των Αθηνών.\nΛίγο μετά τις δύο το μεσημέρι της Παρασκευής 8 Μαρτίου η κίνηση των οχημάτων στην Πανεπιστημίου (προς Ομόνοια βέβαια) θύμιζε πολύ παλαιότερες εποχές, όταν δεν υπήρχε το Μετρό και η Αττική Οδός. Θυμούνται οι παλαιότεροι…\nΚάτι έχει συμβεί σκέφθηκαν οι περισσότεροι των οδηγών, που βρίσκονταν ακινητοποιημένοι ασυνήθιστα μεγάλο διάστημα.\nΚάτι θα έχει συμβεί…\nΟ καθένας επιστράτευσε την υπομονή του και ακολουθούσε την εξαιρετικά αργή κίνηση των οχημάτων. Όσο πλησίαζε στην πλατεία Ομονοίας η κατάσταση επιδεινωνόταν. Για όλους. Ιδιώτες, επαγγελματίες, αστικές συγκοινωνίες και μηχανάκια.\nΌσοι κατάφερναν να περάσουν την πλατεία Ομονοίας και έμπαιναν στην Αγίου Κωνσταντίνου απογοητεύονταν ακόμη περισσότερο.\nΜόνον όταν τους «έπιανε» το φανάρι της Σωκράτους(συμβολή με Αγίου Κωνσταντίνου) καταλάβαιναν ότι… κάτι είχε συμβεί.\nΈνας επαγγελματίας οδηγός ταξί πέρασε με «βαθύ» κόκκινο και στάθμευσε στην Αγίου Κωνσταντίνου. Ναι στάθμευσε. Όχι γιατί κάτι του είχε συμβεί, αλλά για να ξεφορτώσει αποσκευές και να αποβιβάσει πελάτες. Κλειστό λοιπόν το δεξί ρεύμα της Αγ. Κωνσταντίνου. Μπλοκαρισμένο και το αριστερό από εκείνους που έστριβαν στη Σωκράτους προς την Πειραιώς. Ακίνητοι οι υπόλοιποι…\nΛίγα μέτρα παρακάτω ένα μικρό αυτοκινητάκι είχε σταθμεύσει πριν από τον οδηγό ταξί και αυτό στο δεξί ρεύμα της Αγ. Κωνσταντίνου. Είχε δουλειά ο άνθρωπος…\nΈβαλε και τα αλάρμ και όλα καλά. Η δουλειά του να γίνει. Το μόνο που επείγει.\nΑυτά συμβαίνουν συνέχεια στους ελληνικούς δρόμους και δίκαια θα αναρωτηθεί κανείς που είναι η είδηση.\nΑς έλθουμε λοιπόν στο τραγικότερο όλων.\nΑυτά συμβαίνουν καταμεσήμερο λίγα μέτρα από την έδρα, τα κεντρικά βρε παιδί μου, της Δημοτικής Αστυνομίας του Δήμου Αθηναίων.\nΝαι αυτής που κόβει κλίσεις για το τίποτα. Ακόμη και μετά τα μεσάνυχτα. Αυτή που έχει κηρύξει πόλεμο σε όποιον προσπαθήσει να μπει έστω και βράδυ στην πόλη με άμεση συνέπεια το αδιαχώρητο στα πάρκινγκ του κέντρου.\nΚανένας δεν ασχολήθηκε με τους δύο κυρίους που στάθμευσαν παράνομα και βεβαίως αντικοινωνικά κάτω από τα γραφεία της. Τέτοιο θράσος ο οδηγός. Ανάλογη ανταμοιβή. Κανείς δεν ασχολήθηκε με όσα τραβούσαν οι υπόλοιποι. Η δουλειά να γίνει ε;\nΑυτή είναι η Δημοτική Αστυνομία που ονειρεύεται ο κάθε Αθηναίος.\nΤελευταία ενημέρωση: Παρασκευή, 8 Μαρτίου 2019, 19:07


10 000 βήματα επιτυχία απώλειας βάρους\nΠώς να αφαιρέσετε το λίπος του προσώπου σας - Αστεία βίντεο διατροφής\nΈχετε ακούσει πολλές συμβουλές για το πώς θα χάσετε βάρος από το σώμα σας ή ειδικότερα από την κοιλιά σας που σας « καίει» περισσότερο. Ευτυχώς υπάρχουν ορισμένες συμβουλές που, αν τις ακολουθήσουμε μπορεί να δούμε αποτελέσματα.\nΕιδικότερα, το λίπος στην περιοχή του προσώπου μπορεί να γίνει πολύ δύσκολο να το χάσουμε. Ωστόσο το πλύσιμο του προσώπου σας απαιτεί χρόνο και προσοχή - και αν το κάνετε με τον σωστό τρόπο θα μπορούσατε να δείτε διαφορά στην ποιότητα του δέρματός σας. Κόστος - Τιμή Κοιλιοπλαστικής ( πλαστική στην κοιλιά) Όσον αφορά στο κόστος της κοιλιοπλαστικής ή πλαστικής στην κοιλιά θα πρέπει να γνωρίζετε ότι το TheDoctors χάρη στις συνεργασίες με διάφορες ιδιωτικές κλινικές θα σας. Jul 22, · Συνέργεια Κ2 - D - Α - Mg - Ca η θρυλική πεντάδα!\nΣτην πραγματικότητα δεν υπάρχει λόγος να απευθυνθείτε σε μανικιουρίστ για την αφαίρεση του ημιμόνιμου αφού μπορείτε να το αφαιρέσετε μόνη σας και μάλιστα πολύ απλά. Σας προτείνω να διαβάσετε στο φόρουμ και τα θέματα του Μαγνησίου και της βιταμίνης D. Δεδομένου ότι τα σπυράκια μπορούν να σας κάνουν να νιώσετε σαν να έχετε έναν στόχο ακριβώς στο κέντρο του.\nΠώς να επιλέξετε το κατάλληλο κούρεμα για το σχήμα του προσώπου σας. Στο συγκεκριμένο άρθρο θα μιλήσουμε για το πως βάζουμε το ρουζ το οποίο αν και η εφαρμογή του φαίνεται εύκολη, πιστέψτε με ότι δεν είναι καθόλου.\nΠώς να εφαρμόσετε το ρουζ στα μήλα του προσώπου σας για τέλειο αποτέλεσμα Πέμπτη 22 Νοεμβρίου, 11: 30 Είναι πάρα πολύ σημαντικό στο μακιγιάζ να ξέρουμε πού και πώς να τοποθετούμε κάποια προϊόντα. Πώς να αφαιρέσετε τις τρίχες του προσώπου με φυσικό τρόπο Πολλές γυναίκες θέλουν να αφαιρέσουν τις τρίχες. Πώς να αφαιρέσετε το λίπος του προσώπου σας.\nΈτσι θα σχηματίσετε μία πλήρη εικόνα, ώστε να εκμεταλλευτείτε αυτά τα διατροφικά. Τι γίνεται όμως με το λίπος του προσώπου;.\nΚόστος - Τιμή Κοιλιοπλαστικής ( πλαστική στην κοιλιά) Όσον αφορά στο κόστος της κοιλιοπλαστικής ή πλαστικής στην κοιλιά, θα πρέπει να γνωρίζετε ότι το TheDoctors, χάρη στις συνεργασίες με διάφορες ιδιωτικές κλινικές θα σας. Jul 22, · Συνέργεια Κ2 - D - Α - Mg - Ca η θρυλική πεντάδα! Σας προτείνω να διαβάσετε στο φόρουμ και τα θέματα του Μαγνησίου και της βιταμίνης D.\nΛίπος αφαιρέσετε Μήνα\nΠώς να αφαιρέσετε τις τρίχες του προσώπου με φυσικό τρόπο Πολλές γυναίκες θέλουν να αφαιρέσουν τις τρίχες. Έχετε ακούσει πολλές συμβουλές για το πώς θα χάσετε βάρος από το σώμα σας ή ειδικότερα από την κοιλιά σας που σας « καίει» περισσότερο. Τι γίνεται, όμως, με το λίπος του προσώπου;.\nΛίπος αφαιρέσετε Θηλασμού\nΩστόσο το πλύσιμο του προσώπου σας απαιτεί χρόνο και προσοχή - και αν το κάνετε με τον σωστό τρόπο θα μπορούσατε να δείτε διαφορά στην ποιότητα του δέρματός σας. Ειδικότερα, το λίπος στην περιοχή του προσώπου μπορεί να γίνει πολύ δύσκολο να το χάσουμε.\nΕυτυχώς, υπάρχουν ορισμένες συμβουλές που, αν τις ακολουθήσουμε, μπορεί να δούμε αποτελέσματα. Πώς να εφαρμόσετε το ρουζ στα μήλα του προσώπου σας για τέλειο αποτέλεσμα Πέμπτη 22 Νοεμβρίου, 11: 30 Είναι πάρα πολύ σημαντικό στο μακιγιάζ να ξέρουμε πού και πώς να τοποθετούμε κάποια προϊόντα.\nΞηρή επιδερμίδα προσώπου.\nΑν το δέρμα σας έχει μια τάση προς αφυδάτωση, στερείται λιπαρών και μπορεί να παρουσιάσει και σκασίματα τότε θεωρείται ξηρό οπότε ανήκετε σε αυτή την κατηγορία. Δεδομένου ότι τα σπυράκια μπορούν να σας κάνουν να νιώσετε σαν να έχετε έναν στόχο ακριβώς στο κέντρο του.\nΌλοι έχουμε ένα ζευγάρι μποτάκια και φέτος το φθινόπωρο θα τα φορέσουμε με νέους τρόπους.\nΛίπος προσώπου Περίοδο χάσω\nΒήμα 3 – φροντίδα κάτω άκρων. Τα πέλματα των ποδιών σας και ιδιαίτερα οι φτέρνες χρειάζονται εξτρά φροντίδα το καλοκαίρι για να διατηρήσουν την απαλότητά τους.\nΠροσώπου λίπος Βάρους ngata\nΗ πάπια δεν είναι ιδιαίτερα αγαπητή στην Ελλάδα. Την τρώμε στα εστιατόρια που ξενοφέρνουν κι εκεί συνήθως ως « μαγκρέ» ( magret), δηλαδή στήθος απομονωμένο από το υπόλοιπο πτηνό και ψημένο ολόκληρο ως κόντρα φιλέτο ας. Παρασκευή.


Έξοδα Αποστολής | Secret Boutique\nΣτο εξωτερικό με τις ταχυδρομικές υπηρεσίες των ΕΛΤΑ (Χωρίς Χρέωση)\nΣτο εξωτερικό με τις ταχυδρομικές υπηρεσίες των ΕΛΤΑ ( Χρέωση 10 Ευρώ).\nΟποιαδήποτε μέθοδο και να επιλέξετε για να πληρώσετε ( πιστωτική κάρτα, μετρητά, PayPal, τραπεζική κατάθεση ) τα μεταφορικά έξοδα είναι ΑΠΟΛΥΤΩΣ ΧΩΡΙΣ ΧΡΕΩΣΗ σε όλη την Ελλάδα και το εξωτερικό για κανονική αποστολή.\nΤο Secret Boutique γνωρίζει πόσο σημαντικό είναι για τους πελάτες της να παραλαμβάνουν τις παραγγελίες τους μέσα στα χρονικά όρια που έχουν τεθεί και για αυτό το λόγο προσπαθεί να διασφαλίσει την καλύτερη ποιότητα και χρονική μεταφορά μέσω της Γενικής Ταχυδρομικής της ηγετικής ταχυδρομικής και courier εταιρίας στην Ελλάδα. Η μεταφορά στην Αττική και σε όλες τις μεγάλες Ελληνικές πόλεις είναι από 1 ως 2 εργάσιμες μέρες από την επόμενη μέρα της παραγγελίας σας. Η παράδοση είναι 2 με 3 εργάσιμες μέρες για απομακρυσμένες περιοχές στην Ελλάδα και για τις χώρες του εξωτερικού συνήθως είναι από 3 ως 8 εργάσιμες.\nΌταν τα προϊόντα φεύγουν από την αποθήκη του Secret Boutique, το Secret Boutique, θα σας στείλει ένα μήνυμα ηλεκτρονικού ταχυδρομείου με το οποίο θα ενημερώνεστε ότι η παραγγελία σας είναι καθ’ οδόν και έχει ένα συγκεκριμένο αριθμό για να την εντοπίσετε μέσω της ιστοσελίδας της Γενικής Ταχυδρομικής. Για την διευκόλυνσή σας, αν είστε υπάλληλος και δεν έχετε κάποιον να παραλάβει την παραγγελία στο σπίτι σας, τότε σας συμβουλεύουμε να δηλώσετε την διεύθυνση εργασίας σας ως το μέρος παράδοσης της παραγγελίας έτσι ώστε τα προϊόντα να σας παραδοθούν μεταξύ 9:00 και 18:00 το διάστημα το οποίο πιθανότατα είναι και αυτό που λείπετε από την οικία σας.\nΣτην περίπτωση καθυστερημένης παράδοσης λόγω ανωτέρας δύναμης ( επικίνδυνα καιρικά φαινόμενα, απεργίες, κ.α.) θα επικοινωνήσουμε μαζί σας έτσι ώστε να επιβεβαιώσουμε ότι θέλετε να ολοκληρώσουμε την παραγγελία σας.


Πρώτη καταχώρηση: Πέμπτη, 5 Αυγούστου 2021, 16:22\nΠοδοσφαιριστής της ΑΕΚ είναι από σήμερα ο Κλεμάν Μισελέν, ο οποίος αφού πέρασε τις απαραίτητες εξετάσεις υπέγραψε τετραετές συμβόλαιο με την Ένωση, η οποία ανακοίνωσε με κάθε επισημότητα την απόκτησή του.\nΟ 24χρονος δεξιός μπακ ξεκίνησε από τις ακαδημίες της Τουλούζ, με την οποία έκανε και το επαγγελματικό ντεμπούτο του το 2016 (σε ηλικία 19 ετών), σε έναν αγώνα με αντίπαλο τη Λιλ.\nΜετά από 21 επίσημες συμμετοχές με την Τουλούζ, το καλοκαίρι του 2018 δόθηκε δανεικός στην Αζαξιό (15 ματς) και ένα χρόνο αργότερα μεταπήδησε στη Λανς, με την οποία αγωνίστηκε την τελευταία διετία σε 54 παιχνίδια.\nΜε αφορμή τη σημερινή ανακοίνωση του νέου ποδοσφαιριστή της ομάδας μας, Κλεμάν Μισελέν, καλούμε όλους τους φιλάθλους να κατεβάσουν το application Missing Alert, στη μεγάλη προσπάθεια που καταβάλει ο Οργανισμός ώστε τα εξαφανισμένα παιδιά να βρουν το δρόμο για το σπίτι τους.»\nΤελευταία ενημέρωση: Πέμπτη, 5 Αυγούστου 2021, 16:32


Σύλληψη 45χρονου στο Πετροχώρι Ξάνθης για παράνομη οπλοκατοχή και κατοχή ναρκωτικών - DRAMAnia.gr\nΣύλληψη 45χρονου στο Πετροχώρι Ξάνθης για παράνομη οπλοκατοχή και κατοχή ναρκωτικών\nΚατασχέθηκαν 1 πιστόλι, 1 κυνηγητικό όπλο και 23,4 γραμμάρια ακατέργαστης κάνναβης.\nΣυνελήφθη χθες (5-3-2014) το πρωί, στο Πετροχώρι Ξάνθης, από αστυνομικούς του Τμήματος Ασφάλειας Ξάνθης, 45χρονος ημεδαπός, σε βάρος του οποίου σχηματίσθηκε δικογραφία για παράνομη οπλοκατοχή και κατοχή ναρκωτικών.\nΣυγκεκριμένα, σε έρευνα που πραγματοποίησαν οι αστυνομικοί, με τη συνδρομή αστυνομικού σκύλου, στην οικία του 45χρονου, εντόπισαν και κατέσχεσαν :\nένα (1) κυνηγητικό όπλο\nτρία (3) φυσίγγια, διαμετρήματος 22 mm\nμια (1) γεμιστήρα\nποσότητα ακατέργαστης κάνναβης, βάρους 23,4 γραμμαρίων\nΟ συλληφθείς θα οδηγηθεί στον κ. Εισαγγελέα Πλημμελειοδικών Ξάνθης, ενώ την προανάκριση ενεργεί το Τμήμα Ασφάλειας Ξάνθης.\nΤελευταία τροποποίηση στις Πέμπτη, 06 Μαρτίου 2014 22:53


Αλβανία: Τραυματίες και ζημιές από τον ισχυρότερο σεισμό της 20ετίας – Μαλεβιζιώτης\nΑλβανία: Τραυματίες και ζημιές από τον ισχυρότερο σεισμό της 20ετίας\nDestroyed cars stand next to a damaged building after an earthquake in Tirana, Albania, September 21, 2019. REUTERS/Florion Goga\nΚύπρος: Δύο θάνατοι ασθενών χωρίς υποκείμενα νοσήματα και 126 νέα κρούσματα\nΠαραιτείται ο πρωθυπουργός της Ιταλίας Τζουζέπε Κόντε\nΜπάιντεν: Και τα διεμφυλικά άτομα μπορούν να καταταχθούν στο στρατό\nΕμβόλιο Moderna: Αποτελεσματικό και στις μεταλλάξεις του covid-19\nΔύο ισχυρές σεισμικές δονήσεις ταρακούνησαν το απόγευμα του Σαββάτου την Αλβανία, προκαλώντας πανικό στους πολίτες και ζημιές σε κτήρια.\nΗ πρώτη σεισμική δόνηση έγινε αισθητή στις 17:04 ώρα Ελλάδος και είχε μέγεθος 5,6 βαθμών της κλίμακας Ρίχτερ, σύμφωνα με τη μέτρηση του Ευρωμεσογειακού Ινστιτούτου.\nΤο επίκεντρο της δόνησης ήταν ένα χιλιόμετρο δυτικά του Δυρραχίου, ενώ το εστιακό της βάθος ήταν δέκα χιλιόμετρα.\nΔεύτερη δόνηση έπειτα από 11 λεπτά\nΈντεκα λεπτά αργότερα σημειώθηκε νέα δόνηση, μεγέθους 5,3 βαθμών της κλίμακας Ρίχτερ, την οποία οι επιστήμονες εκτιμούν -με τις πρώτες ενδείξεις ότι πρόκειται για μετασεισμό.\nΚαι οι δύο σεισμικές δονήσεις έγιναν αισθητές σε πολλές περιοχές της Αλβανία αλλά και της Ελλάδας και κυρίως σε Κέρκυρα, Ήπειρο και Μακεδονία.\nΜέχρι στιγμής οι αρχές δεν έχει ανακοινωθεί το μέγεθος των καταστροφών και αν υπάρχουν τραυματίες, ωστόσο τοπικά μέσα ενημέρωσης έκαναν αναφορά για δύο ελαφρά τραυματίες στην κοινότητα Χελμές, όπου κατέρρευσαν δέκα κτίρια.\nΟ ισχυρότερος σεισμός τα τελευταία 20 χρόνια\nΜάλιστα, σύμφωνα με το Υπουργείο Άμυνας της Αλβανίας, θεωρείται ο ισχυρότερος τα τελευταία 20-30 χρόνια.\nΤρομοκρατημένοι στους δρόμους οι κάτοικοι\nΟι εικόνες και οι μαρτυρίες των ανθρώπων που ένιωσαν τον ισχυρότατο σεισμό είναι συγκλονιστικές.\n«Ήταν πολύ τρομακτικό! Όχι μόνο η γη έτρεμε, αλλά οι τοίχοι ακούγονταν σαν να »σπάνε» και κομμάτια τους έπεφταν στο πάτωμα. Άνθρωποι βγήκαν στους δρόμους. Είμαστε ακόμη έξω. Είναι η πρώτη φορά που τρόμαξα τόσο πολύ στην ζωή μου από έναν σεισμό» έγραψε κάποιος.\nΟι κάτοικοι των περιοχών που έγινε πολύ αισθητός ο σεισμός έχουν βγει έξω από τα σπίτια τους και έχουν συγκεντρωθεί σε ανοιχτούς χώρους.\nΕτικέτες: σεισμός Αλβανία\nΝεκρός εντοπίστηκε ο ορειβάτης που αναζητούνταν στον Όλυμπο\nΣεισμική δραστηριότητα στην Κρήτη – Τι συνέβη μετά τα 6,4 ρίχτερ στην Αλβανία\nΑλβανία: Συνεχίζονται οι ισχυροί μετασεισμοί\nΑλβανία: Στους 51 οι νεκροί – Σταματούν οι έρευνες – Ευχαριστώ του Ράμα στην ΕΜΑΚ\nΤραγωδία δίχως τέλος στην Αλβανία – Τουλάχιστον 46 οι νεκροί\n"Ανάσα" ελπίδας: Δίδυμα γεννήθηκαν αμέσως μετά το σεισμό στην Αλβανία (βίντεο)\nΑλβανία: Θρήνος στα χαλάσματα-Πάνω από 30 οι νεκροί και συνεχίζονται οι έρευνες\nΉταν "φορτωμένοι" με 400 πακέτα λαθραία τσιγάρα\nΌραση: Τα πέντε καλύτερα τρόφιμα για να την προστατέψετε\nΟ Παύλος Συνοδινός στο ψηφιακό κανάλι του Δήμου Ηρακλείου


Νutrilabs: Τα 10 πιο καρκινογόνα τρόφιμα\nΔημιουργήθηκε : 23 Ιουλίου 2015\nΠοιες τροφές που καταναλώνουμε καθημερινά έχουν όντως αποδειχθεί επιστημονικά ότι… μπορεί να προκαλέσουν καρκίνο. Κάποιες μάλιστα, αυξάνουν τις πιθανότητες πολύ περισσότερο…\nΑναλυτικά η λίστα όπως την παρουσιάζει το nutrilabs:\n1) Γενετικά Μεταλλαγμένοι Οργανισμοί (GMOs)\nγενετικά τροποποιημένα τρόφιμα Εννοείται ότι οι GMOs δεν έχουν καμία θέση σε μια υγιεινή διατροφή, ειδικά τώρα που έχει αποδειχτεί ότι και οι GMOs, αλλά και τα χημικά που τους βάζουν, κάνουν τους καρκινικούς όγκους να μεγαλώνουν πιο γρήγορα. Δυστυχώς, οι GMOs είναι παντού, όπως στα παράγωγα τροφίμων (καλαμπόκι, σόγια, canola). Μπορείτε να τους αποφύγετε με το να αγοράζετε πιστοποιημένα βιολογικά, μη-γενετικά τροποποιημένα αλλά και τοπικά παραγόμενα προϊόντα.\n2) Επεξεργασμένα κρέατα\nΤα περισσότερα από αυτά, όπως το μπέικον, το λουκάνικο, τα hot-dog, περιέχουν χημικά συντηρητικά που τα κάνουν να φαίνονται φρέσκα και ελκυστικά, αλλά δυστυχώς προκαλούν και καρκίνο. Το νιτρικό και το νιτρώδες νάτριο αυξάνουν τον κίνδυνο για καρκίνο του παχέος εντέρου, και για άλλες μορφές καρκίνου. Προσέξτε τα κρέατα που αγοράζετε να είναι μη-επεξεργασμένα, και κατά προτίμηση ελευθέρας βοσκής.\n3) Ποπκόρν στο φούρνο μικροκυμάτων\nΜπορεί να είναι βολικές, αλλά αυτές οι σακουλίτσες ποπκόρν είναι γεμάτες χημικά που προκαλούν όχι μόνο στειρότητα, αλλά και καρκίνο του ήπατος, των όρχεων και του πακγρέατος. Η Υπηρεσία Προστασίας Περιβάλλοντος των ΗΠΑ αναγνωρίζει το υπερφθοροκτανοϊκό οξύ (PFOA) που περιέχεται στα ποπκορν μικροκυμάτων ως “πιθανώς” καρκινογόνο. Άλλες έρευνες έχουν δείξει ότι το χημικό αυτό προκαλεί την ανάπτυξη καρκινικών όγκων. Όμοια, το χημικό διακετύλιο που χρησιμοποιείται στα ίδια τα ποπκόρν, σχετίζεται με βλάβες και καρκίνο των πνευμόνων.\n4) Προϊόντα τύπου κόλα\nΌπως τα επεξεργασμένα κρέατα, έτσι και τα αναψυκτικά μπορεί να προκαλέσουν καρκίνους. Οξύνει το pH του σώματος και ταΐζει τα καρκινικά κύτταρα, καθώς είναι γεμάτη ζάχαρη, χημικά και χρωστικές ουσίες. Το καραμελόχρωμα και η 4-μεθυλιμιδαζόλη (4-MI) έχει φανεί ότι και από μόνα τους μπορούν να προκαλέσουν καρκίνο.\n5) Φαγητά και αναψυκτικά “διαίτης”\nΑκόμα χειρότερη από τα κανονικά αναψυκτικά είναι τα διαίτης και τα φαγητά “διαίτης”. Πρόσφατα έγινε μια έρευνα από την Ευρωπαϊκή Διεύθυνση Ασφάλειας Τροφίμων (EFSA) που συμπεριέλαβε 20 ξεχωριστές μελέτες. Κατέληξε ότι η ασπαρτάμη, ένα από τα πιο συνηθισμένα γλυκαντικά, προκαλεί μια σωρεία ασθενειών μαζί με προβλήματα στη γέννηση και καρκίνο. Τα γλυκαντικά σουκραλόζη, σακχαρίνη και πολλά άλλα έχουν επίσης συνδεθεί με την εμφάνιση καρκίνου.\n6) Επεξεργασμένο “λευκό” αλεύρι\nΤο επεξεργασμένο αλεύρι είναι συνηθισμένο συστατικό στα επεξεργασμένα τρόφιμα, αλλά οι υπερβολικοί υδατάνθρακες που περιέχει θέλουν προσοχή. Μία έρευνα που δημοσιεύθηκε στο Cancer Epidemiology, έδειξε ότι η κατανάλωση επεξεργασμένων υδατανθράκων τριπλασίασε την ανάπτυξη του καρκίνου του μαστού. Οι τροφές με υψηλό γλυκαιμικό δείκτη (όπως το αλεύρι) ανεβάζουν απότομα τα επίπεδα ζαχάρου στο αίμα, το οποίο τροφοδοτεί απευθείας τα καρκινικά κύτταρα και την εξάπλωσή τους.\n7) Επεξεργασμένη ζάχαρη\nΤο ίδιο ισχύει και για την επεξεργασμένη ζάχαρη, που ανεβάζει απότομα τα επίπεδα ινσουλίνης και τρέφει τα καρκινικά κύτταρα. Τα γλυκαντικά πλούσια σε φρουκτόζη όπως το σιρόπι φρουκτόζης καλαμποκιού (HFCS) είναι πολύ επικίνδυνα καθώς είναι η ιδανική τροφή για τα καρκινικά κύτταρα. Οπότε, αφού τα μπισκότα, οι τούρτες, τα κέικ, τα αναψυκτικά, οι χυμοί, οι σάλτσες, τα δημητριακά και πολλά άλλα επεξεργασμένα τρόφιμα είναι γεμάτα HFCS και άλλες ζάχαρες, είναι λογικό που οι καρκίνοι αυξάνονται όλο και πιο πολύ τελευταία.\n8) Μήλα, σταφύλια και άλλα “βρόμικα” φρούτα\nΠολλοί πιστεύουν ότι κάνουν υγιεινή διατροφή επειδή αγοράζουν μήλα, σταφύλια και φράουλες από το σούπερ-μάρκετ. Αν όμως τα φρούτα αυτά δεν είναι βιολογικά, ή πιστοποιημένα χωρίς φυτοφάρμακα, τότε είναι ένας μεγάλος κίνδυνος. Το Environmental Working Group βρήκε ότι το 98% όλων των προϊόντων συμβατικής καλλιέργειας (ιδίως τα “βρόμικα” φρούτα) είναι μολυσμένα με καρκινογόνα ζιζανιοκτόνα.\n9) Σολωμός ιχθυοτροφείου\nσολωμός διοξίνες καρκίνοςΟ σολωμός ιχθυοτροφείου είναι άλλο ένα επικίνδυνο τρόφιμο, σύμφωνα με τον Dr. David Carpenter, Διευθυντή στο Ινστιτούτο Υγείας και Περιβάλλοντος στο Πανεπιστήμιο του Albany. Σύμφωνα με τους υπολογισμούς του, ο σολωμός αυτός έχει έλλειψη βιταμίνης D, μολύνεται από καρκινογόνα χημικά, PCBs, επιβραδυντές φλόγας, φυτοφάρμακα και αντιβιοτικά.\n10) Υδρογονωμένα έλαια\nΧρησιμοποιούνται για να συντηρήσουν επεξεργασμένα τρόφιμα και να παρατείνουν το χρόνο τους στο ράφι. Όμως, τα υδρογονωμένα έλαια αλλάζουν τη δομή και την ευλυγισία της κυτταρικής μεμβράνης σε όλα τα κύτταρα του σώματος. Αυτό οδηγεί σε πολλές ασθένειες, μία από τις οποίες είναι και ο καρκίνος. Κάποιοι κατασκευαστές έχουν σταματήσει τη χρήση τους και τα αντικαθιστούν με φοινικέλαιο, αλλά τα trans λιπαρά (υδρογονωμένα) εξακολουθούν να χρησιμοποιούνται ευρέως στα επεξεργασμένα τρόφιμα.


Οι εναλλακτικές λύσεις του Παναθηναϊκού για τον χώρο του κέντρου - Newsit.gr\nNewsit / Αθλητικά / Οι εναλλακτικές λύσεις του Παναθηναϊκού για τον χώρο του κέντρου\nΟι εναλλακτικές λύσεις του Παναθηναϊκού για τον χώρο του κέντρου\nΔημοσιεύθηκε: 10.07.2011 | 12:38\nΣτην πρώτη θέση της μεταγραφικής λίστας του “τριφυλλιού” βρίσκεται ο αρχηγός της Μίντλεσμπρο, Χούλιο Αρκά, σε περίπτωση που δεν καταλήξει σε συμφωνία η υπόθεση του Βίκτορ Βιτόλο. Και Ουρουγουανοί στο... στόχαστρο.\nΣύμφωνα με την “Real News”, ο Αργεντινός μέσος αρέσει πολύ στον Ζεσουάλδο Φερέιρα, αφού ταιριάζει στο αγωνιστικό του στυλ, αν και έχει δύο ακόμα εναλλακτικές, με τους Ουρουγουανούς, Αλβάρο Αλόνσο και Μαρσέλ Νόβιτσκ της Ράμπλα Τζούνιορς.\nΟ Αρκά αγωνίστηκε 11 χρόνια στην Αγγλία με τις φανέλες των Σάντερλαντ και Μίντλεσμπρο, με συνολικά 182 συμμετοχές, 96 εκ των οποίων στην Πρέμιερ Λιγκ. Ο Αργεντινός χαφ έχει ιταλικό διαβατήριο, ενώ κατά το παρελθόν είχε απασχολήσει και τον Άρη, ο οποίος τελικά δεν τα βρήκε με τη Μίντλεσμπρο, αν και ο παίκτης ήθελε να έρθει στην Ελλάδα, τονίζεται στο δημοσίευμα.\nΌσον αφορά του έτερους υποψήφιους, ο Νόβιτσκ είναι 27 χρονών και παίζει αγωνίζεται ως αμυντικός και δεξιός χαφ, ενώ και ο έτερος Ουρουγουανός έχει την ίδια ηλικία, είναι αριστεροπόδαρος και διαθέτει σέντρα ακριβείας.


WATER-POLO.GR | Η ΥΔΑΤΟΣΦΑΙΡΙΣΗ ΣΤΗΝ ΕΛΛΑΔΑ - Μια νίκη για τον τελικό του Len Trophy θέλει ο Ολυμπιακός\nΚεντρική Ειδήσεις Διεθνείς Διοργανώσεις Μια νίκη για τον τελικό του Len Trophy θέλει ο Ολυμπιακός\n«Μόνο η νίκη είναι στο μυαλό μας και θέλουμε να είμαστε η ομάδα που θα προκριθεί στον διπλό τελικό της διοργάνωσης. Σίγουρα το 5-5 του πρώτου αγώνα μας δίνει ένα μικρό προβάδισμα αλλά δεν πρέπει να σταθούμε σε αυτό, ούτε να σκεφτόμαστε ότι είμαστε το φαβορί για την πρόκριση. Αντίθετα θα πρέπει να μπούμε δυνατά στο παιχνίδι, να διατηρήσουμε το ρυθμό μας, να παίξουμε σοβαρά και σε σχέση με τον αγώνα της Ουγγαρίας να παρουσιαστούμε καλύτερες επιθετικά.\nΈχουμε δουλέψει πολύ σε αυτό τον τομέα και πιστεύω ότι θα έχουμε ισορροπία σε επίθεση και άμυνα. Ελπίζω οι φίλαθλοί μας να γεμίσουν το κολυμβητήριο του Πειραιά προκειμένου να αποτελέσουν τον επιπλέον παίκτη της ομάδας μας, στην προσπάθεια για την πρόκριση στον τελικό της διοργάνωσης.»\n«Ένα παιχνίδι είναι αυτό που μας χωρίζει από την παρουσία μας στον διπλό τελικό του Len Trophy και για να ακριβολογώ μία νίκη. Μία νίκη που τη θέλουμε πολύ και θα παλέψουμε για να την κατακτήσουμε. Γνωρίζουμε πλέον τον τρόπο που αγωνίζεται η Ντουναϊσβάρος καθώς το πρώτο ματς ήταν για εμάς ένα σημαντικό μάθημα. Αυτή η ομάδα έχει έναν ιδιαίτερο τρόπο παιχνιδιού και ιδιαίτερα στον τρόπο με τον οποίο αμύνεται. Αν παίξουμε σύμφωνα με τις δυνατότητές μας δεν έχουμε να φοβηθούμε τίποτα. Εμείς είμαστε πανέτοιμες για το μεγάλο ραντεβού και θέλω να πιστεύω ότι θα έχουμε και την πολύτιμη συμπαράσταση των φιλάθλων μας.»\n*Τα εισιτήρια του αγώνα τιμώνται 5 ευρώ και θα διατίθενται από τα εκδοτήρια του Εθνικού Κλειστού Κολυμβητηρίου Πειραιά.\n*Το πρωί της Τρίτης ήρθε στη χώρα μας η Αζέλ Γιακάγιεβα. Η έμπειρη φουνταριστή από το Καζακστάν βρίσκεται στη διάθεση του προπονητής του Ολυμπιακού Χάρη Παυλίδια και έχει δικαίωμα συμμετοχής μόνο στα ευρωπαϊκά παιχνίδια.


.:: Larisa Goal ::. Ιδανική αρχή, εφιαλτικό φινάλε για τον Ηρακλή Λάρισας…\nΙδανική αρχή, εφιαλτικό φινάλε για τον Ηρακλή Λάρισας…\nΑν και το ματς απέναντι στον Ατρόμητο Παλαμά ξεκίνησε ιδανικά για τον Ηρακλή Λάρισας με το γκολ του Γιώργου Κακαβίτση μόλις στο 10΄, η επανάληψη αποδείχθηκε εφιαλτική για τους «κυανόλευκους» που δέχθηκαν τρία τέρματα και γνώρισαν την ήττα με 3-1.\nΠαιχνίδι το οποίο διεξήχθη σε έναν βαρύ αγωνιστικό χώρο, με τους «κυανόλευκους» να ξεκινάνε δυνατά στην αναμέτρηση και μόλις στο 10΄ο Γιώργος Κακαβίτσης με κεφαλιά μετά από σέντρα του Χριστίδη πέτυχε το 0-1.\nΣτη συνέχεια η λαρισινή ομάδα απώλεσε σημαντικές ευκαιρίες για να σκοράρει κυρίως με τους Χριστίδη και Νεμπεγλέρα.\nΜε το ξεκίνημα της επανάληψης ο Κόκκινος με εύστοχο χτύπημα πέναλτι το οποίο αμφισβήτησαν οι φιλοξενούμενοι έφερε το ματς στα ίσια και στο 60΄ο ίδιος παίκτης πέτυχε την ολική ανατροπή για το 2-1.\nΤη χαριστική βολή έδωσε στο 68΄ο Μίχος γράφοντας το τελικό 3-1.\nΑξίζει να σημειωθεί πως ο Ηρακλής τελείωσε το ματς με οκτώ παίκτες καθώς αποβλήθηκαν οι Τάρτας, Κακακαβίτσης και Ναρίνογλου (θα εκτίσουν την ποινή στο παιχνίδι που ακολουθεί μέσα στην επόμενη εβδομάδα για τον θεσμό του Κυπέλλου της ΕΠΣΛ κόντρα στο Αργυροπούλι).\nΑΤΡΟΜΗΤΟΣ ΠΑΛΑΜΑ (Τάκης Παραφέστας): Κούτσικος, Μπασιάκας, Μπαντής, Κατσιγιάννης, Εκίζογλου, Μίχος (86’ Ζάγγος), Βαγγελάκος, Λιάπης, Κόκκινος, Αλεξόπουλος (78’ Οικονόμου Γ.), Ζάρρας.\nΗΡΑΚΛΗΣ ΛΑΡΙΣΑΣ (Χρήστος Χατζηλιάδης – Θάνος Τριανταφυλλόπουλος): Παπαγιάννης, Ναρίνογλου, Γιαννακόπουλος, Ψωμολιάς (46’ λ.τ. Αλεξανδρής), Τάρτας, Νεμπεγλέρας, Χρηστίδης (71’ Μουξιός), Μανιώτης (83’ Φώτος), Κακαβίτσης, Ζαφειρίου, Νάστας (63’ Γκιουρσάνης).\nΠαράπονα για τη φιλοξενία…\nΠάντως οι άνθρωποι του Ηρακλή Λάρισας εξέφρασαν πολλά παράπονα για τη φιλοξενία των φιλάθλων του Παλαμά αναφέροντας χαρακτηριστικά.\nΧωρίς λόγο και αιτία οι άνθρωποι της λαρισινής ομάδας άκουσαν τα εξ αμάξης (κυρίως ύβρεις και χειρονομίες) από την κερκίδα κάτι που έβγαλε κυριολεκτικά από τα «ρούχα τους» τόσο τον πρόεδρο της ομάδας κ. Λάμπρο Ιωακείμ όσο και άλλα μέλη της αποστολής.\nΕχθρική μπορεί να χαρακτηριστεί η φιλοξενία και τα όσα άκουσαν παίκτες, προπονητές και διοίκηση!!! Σε ρόλο «πυροσβέστη» ο τεχνικός του Παλαμά κ. Τάκης Παραφέστας που αρκετές φορές αναγκάστηκε να γυρίσει στην κερκίδα για να ηρεμίσει τους φιλάθλους του Παλαμά που πραγματικά ξέφυγαν από τα όρια.


7 κρούσματα στην Π.Ε. Κοζάνης από τα 1.424 της ημέρας - Πρωινός Λόγος Κοζάνη\n19:23 - 3/03/2021\n7 κρούσματα στην Π.Ε. Κοζάνης από τα 1.424 της ημέρας\n17:42μμ, Σάββατο 20/02/2021 | Γρεβενά, Ελλάδα, Καστοριά, Κοζάνη, Φλώρινα\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 1.424, εκ των οποίων 2 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 178.918(ημερήσια μεταβολή +0.8%), εκ των οποίων51.8% άνδρες. Με βάση τα επιβεβαιωμένα κρούσματα των τελευταίων 7 ημερών, 47 θεωρούνται σχετιζόμενα με ταξίδι από το εξωτερικό και 1.921 είναι σχετιζόμενα με ήδη γνωστό κρούσμα.\nΟ αριθμός των ασθενών που νοσηλεύονται διασωληνωμένοι είναι 325 (67.4% άνδρες). Η διάμεση ηλικία τους είναι 70 έτη. To 87.7% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ1.270 ασθενείς. Οι νέες εισαγωγές1ασθενών Covid-19 στα νοσοκομεία της επικράτειας είναι247 (ημερήσια μεταβολή -10.83%). Ο μέσος όρος εισαγωγών του επταημέρου είναι 222 ασθενείς.\nπροηγούμενο άρθροΗ μαγεία της Mήδειας στην Καστοριά\nεπόμενο άρθροΙερό τεσσαρακονθήμερο μνημόσυνο υπέρ αναπαύσεως της ψυχής του μακαριστού Πρωτοπρεσβυτέρου π. Βασιλείου Λ. Βασιλείου


Πόσο ανέβασε ο καβγάς στο Survivor ανέβασε τα νούμερα τηλεθέασης – News.gr\nΠόσο ανέβασε ο καβγάς στο Survivor ανέβασε τα νούμερα τηλεθέασης\nΤι ποσοστό του κοινού επέλεξε το ριάλιτι επιβίωσης για το Σαββατόβραδο του\nΤο χθεσινοβραδινό επεισόδιο του Survivor τα είχε όλα. Τραυματισμούς, κλάμα, ένταση, σκληρούς στίβους μάχης αλλά και έναν καβγά ανάμεσα στους Έλληνες και τους Τούρκους παίκτες.\nΜε αφορμή τον αγώνα και μια σπρωξιά, οι θερμόαιμοι παίκτες παραλίγο να πιαστούν στα χέρια. Οι ψυχραιμότεροι παίκτες των δυο ομάδων, παρενέβησαν και ηρέμησαν τα πνεύματα. Όμως οι δηλώσεις από την τούρκικη ομάδα, στο τέλος του επεισοδίου, άφησαν να εννοηθεί πως το θέμα δεν έχει λήξει πως θα έχει συνέχεια.\nΟ καβγάς των παικτών, ο οποίος ανάγκασε τους παρουσιαστές Σάκη Τανιμανίδη και Ατζούν Ιλιτζαλί να διακόψουν το αγώνισμα, είχε προβληθεί και στο τρέιλερ του καναλιού.\nΚάτι το οποίο, όπως έδειξαν τα νούμερα τηλεθέασης, κέντρισε το ενδιαφέρον του δυναμικού κοινού των τηλεθεατών, το οποίο επέλεξε να δει Survivor χθες το βράδυ σε ποσοστό 19,3% και για πρώτη φορά απ' όταν ξεκίνησε το ριάλιτι επιβίωσης ανέβηκε στην πρώτη θέση.


Δημ. Παπαδημούλης: Το ποσοστό του 32% καθιστά τον ΣΥΡΙΖΑ τη μεγαλύτερη δημοκρατική και προοδευτική δύναμη στην Ελλάδα | ΣΥΡΙΖΑ Συνασπισμός Ριζοσπαστικής Αριστεράς\nΔημ. Παπαδημούλης: Το ποσοστό του 32% καθιστά τον ΣΥΡΙΖΑ τη μεγαλύτερη δημοκρατική και προοδευτική δύναμη στην Ελλάδα\nΣυνέντευξη του αντιπροέδρου του Ευρωκοινοβουλίου στην Aλβανική εφ/δα "Shekulli": Το ποσοστό του 32% καθιστά τον ΣΥΡΙΖΑ τη μεγαλύτερη δημοκρατική κ προοδευτική δύναμη στην Ελλάδα και πιο ισχυρό αριστερό κόμμα στην Ευρώπη\nΟ ΣΥΡΙΖΑ έδωσε μια πολύ δύσκολη μάχη ενάντια σε πολύ επιθετικά οικονομικά και μιντιακά συμφέροντα και εθνικιστικές, λαϊκίστικες απόψεις\nΕίμαι περήφανος για όσα, πολλά, πετύχαμε σε 4,5 χρόνια.\nΤο 2015, αναλάβαμε μια χρεοκοπημένη χώρα ελεγχόμενη από τους πιστωτές, με άδεια δημόσια ταμεία, με 28% ανεργία και με μεγάλο μέρος του πληθυσμού σε ακραία φτώχεια.\nΣήμερα, η Ελλάδα έχει πλεόνασμα ύψους 37 δισ. ευρώ στα δημόσια ταμεία, θετικούς ρυθμούς ανάπτυξης υψηλότερους από τον μέσο όρο της ΕΕ, ανεργία 18%, χαμηλότερα επιτόκια για πιστώσεις και με αποκατεστημένο διεθνές καθεστώς και αξιοπιστία.\nΠροκειμένου να φέρουμε τη χώρα σε αυτό το σημείο, πήραμε δύσκολες αποφάσεις με μεγάλο πολιτικό κόστος. Χαρακτηριστικό παράδειγμα ήταν η υπογραφή της συμφωνίας Πρεσπών με τη Βόρεια Μακεδονία. Σε όλη την Ευρώπη, μόνο η Νέα Δημοκρατία αντιτάχθηκε για καθαρά εκλογικούς λόγους.\nΑλλά στα Βαλκάνια όλοι γνωρίζουμε ότι το παιχνίδι με τον εθνικισμό και τα θέματα ταυτότητας είναι ένα επικίνδυνο παιχνίδι.


Δημοσιεύθηκε η Έκθεση Ανοικτού Διαδικτύου 2018-2019 | Νομικά Νέα | Lawspot\nΔημοσιεύθηκε η Έκθεση Ανοικτού Διαδικτύου 2018-2019\nΤα περισσότερα προβλήματα σχετίζονται με τον έλεγχο των εμπορικών πρακτικών, τη διαφάνεια και ενημέρωση των τελικών χρηστών, καθώς και την ποιότητα υπηρεσίας\nΗ Εθνική Επιτροπή Τηλεπικοινωνιών και Ταχυδρομείων ανακοίνωσε τη δημοσίευση της Έκθεσης Ανοικτού Διαδικτύου 2018-2019.\nΗ έκθεση περιλαμβάνει τις ενέργειες της ΕΕΤΤ για την εφαρμογή του Κανονισμού (ΕΕ) 2015/2120 και τα βασικότερα ευρήματα και συμπεράσματα για την κατάσταση του ανοικτού διαδικτύου στην Ελλάδα κατά την περίοδο αναφοράς Μαΐου 2018 – Απριλίου 2019.\nΛαμβάνοντας υπ’ όψη τα ευρήματα της έκθεσης, στην ελληνική αγορά υπηρεσιών πρόσβασης στο διαδίκτυο δεν υπάρχουν σημαντικά προβλήματα διακριτικής μεταχείρισης περιεχομένου και εφαρμογών σε τεχνικό επίπεδο (μη εύλογες πρακτικές διαχείρισης κίνησης).\nΤα περισσότερα προβλήματα σχετίζονται με τον έλεγχο των εμπορικών πρακτικών (που συνήθως αλλάζουν πιο δυναμικά), τη διαφάνεια και ενημέρωση των τελικών χρηστών, καθώς και την ποιότητα υπηρεσίας, σχετικά με την οποία είναι και τα περισσότερα παράπονα των συνδρομητών.\nΤο επόμενο διάστημα προτεραιότητα της ΕΕΤΤ είναι ο έλεγχος της εφαρμογής του Εθνικού Κανονισμού Ανοικτού Διαδικτύου (ΕΚΑΔ), και κυρίως η εφαρμογή των προβλέψεων του Κανονισμού για την εκτίμηση και δημοσιοποίηση τιμών πραγματικών ταχυτήτων, σύμφωνα με τις οποίες οι συνδρομητές, τόσο σταθερών όσο και κινητών δικτύων θα πρέπει να ενημερώνονται για την πραγματική ταχύτητα πριν συνάψουν σύμβαση, αλλά και να έχουν τη δυνατότητα αποζημιώσεων σε περίπτωση αποκλίσεων από την ταχύτητα αυτή.\nΟι σχετικές διατάξεις του ΕΚΑΔ αναμένεται να εφαρμοστούν έως τις 5 Οκτωβρίου 2019, σύμφωνα με τις μεταβατικές περιόδους εφαρμογής που περιέχονταν στο κείμενο του κανονισμού. Επιπλέον, έχει ξεκινήσει από την ΕΕΤΤ και θα πρέπει να ολοκληρωθεί η αλλαγή του Κανονισμού Δεικτών Ποιότητας (EETT ΑΠ. 621/011/27-09-2011, ΦΕΚ 2417/Β/1-11-2011), ώστε να υπάρχει ένα σύγχρονο και εναρμονισμένο πλαίσιο ελέγχου ποιότητας των υπηρεσιών ηλεκτρονικών επικοινωνιών.\nΤέλος, σημαντικό κομμάτι τη δουλειάς της ΕΕΤΤ αποτελεί η συμμετοχή της στις εργασίες της ομάδας Open Internet του BEREC, με κυριότερο αντικείμενο την έκδοση αναθεωρημένων κατευθυντήριων γραμμών για την εφαρμογή του Κανονισμού (ΕΕ) 2015/2120, που αυτή τη στιγμή βρίσκεται σε εξέλιξη και αναμένεται να ολοκληρωθεί στις αρχές του 2020.\nΟλόκληρη η έκθεση είναι διαθέσιμη στο eett.gr.\nΔημοσιεύθηκε η Έκθεση Ανοικτού Διαδικτύου 2017-2018 (ΕΕΤΤ)\nΜεγάλη η απόκλιση μεταξύ ονομαστικής και διαφημιζόμενης ταχύτητας σύνδεσης στο διαδίκτυο (Έκθεση ΕΕΤΤ)\nΤρόπους συνεργασίας με τις εταιρείες τηλεπικοινωνιών για την καταπολέμηση του κοροναϊού συζητά η Κομισιόν


Συνελήφθη στo Xαλάνδρι ο Κωνσταντίνος Μπαρμπαρούσης | Πολιτική Ειδήσεις\nΣυνελήφθη στο Χαλάνδρι ο Κωνσταντίνος Μπαρμπαρούσης\nΣυνελήφθη σε σπίτι φίλης του στο Χαλάνδρι ο χρυσαυγίτης Κωνσταντίνος Μπαρμπαρούσης. Παραμένει κρατούμενος, πήρε προθεσμία να απολογηθεί.\nΓΡΑΦΕΙ: THETOC TEAM published 18 Ιουν. 18 (09:18)


«Κατεβάζει ρολά» αγαπημένο εστιατόριο διασήμων και μη στη Θεσσαλονίκη | Anatropi News\n«Όταν βρέθηκε για το Φεστιβάλ Κινηματογράφου στην πόλη μας η Κατρίν Ντενέβ, γευμάτισε στο μαγαζί μας. Έφαγε ψαρόσουπα μας και… ζήλεψε και ένα παϊδάκι γιατί είδε πως το έτρωγαν σε κάποιο διπλανό τραπέζι. Θυμάμαι μάλιστα ότι της το έδωσα με το χέρι στο στόμα και το διασκέδασε με την ψυχή της. Ο Νίκολας Κέιτζ έγραψε τα καλύτερα τελειώνοντας το γεύμα του και πιστέψτε με έφαγε πολύ. Όσο για τον Καλατράβα, εντυπωσιάστηκε τόσο πολύ με τα ορεκτικά μας που σχεδίασε στο βιβλίο εντυπώσεων κάτι αποκλειστικά για εμάς», σημειώνει ο κ. Αλεξίου.\n«Ακόμη και η ντοματοσαλάτα είναι σπεσιαλιτέ. Όλα είναι νόστιμα όταν γίνονται με προσοχή και με σεβασμό στο φαγητό και τον πελάτη. Από την αρχή που ξεκίνησα με το μαγαζί, πήγαινα και προμηθευόμουν όλα τα υλικά μόνος. Τα διάλεγα ένα προς ένα τα υλικά, ενώ κανένα πιάτο δεν πέρασε από το πάσο αν δεν… περνούσε πρώτα από το μάτι μου».\nΤις τελευταίες μέρες λειτουργίας του εστιατορίου, ο 74χρονος μετρά αντίστροφα και νιώθει ανάμεικτη τη χαρά με τη… λύπη. Δακρύζει από αγαλλίαση και συγκίνηση. Από την αγάπη του κόσμου που του τηλεφωνεί να του πει «καλή συνέχεια», αλλά και να τον ευχαριστήσει για τις «γεμάτες γεύσεις στιγμές» που πέρασε στο εστιατόριο.


Το Δ.Τ. του Συλλόγου Λογιστών Ν.Καβάλας για το δημοψήφισμα της 5/7/15 | Εταιρία Γενικών Επιχειρηματικών Συμβούλων\nΤο Δ.Τ. του Συλλόγου Λογιστών Ν.Καβάλας για το δημοψήφισμα της 5/7/15\n, 2 Ιουλίου 2015Κατηγορία: Άρθρα - Εισηγήσεις, ΠΟΛΙΤΙΚΗ - ΟΙΚΟΝΟΜΙΑ\nΟΜΟΝΟΙΑΣ 161 – Καβάλα * Τηλ.2510-831667,fax 2510-224698 *e-mail: nikos.patelis@eges.gr\nΤο Δ.Σ του Συλλόγου στη συνεδρίαση της 02/07/2015 ασχολήθηκε με το δημοψήφισμα που θα διεξαχθεί τη Κυριακή 05/07/2015 και αποφάσισε κατά πλειοψηφία (με 5 Ναι, 1 Παρών & 1 Απών) να πάρει θέση για το πιο σοβαρό εθνικό θέμα της μεταπολιτευτικής περιόδου για τη χώρα μας και το λαό της, ο οποίος καλείται με τη ψήφο του να αποφασίσει πλέον για το μέλλον του.\nΤο Δ.Σ. του Συλλόγου δεν μπορεί να σιωπήσει μετά το κλείσιμο των τραπεζών και του capital control, γιατί παίζεται πλέον το μέλλον της χώρας, των επιχειρήσεων, των θέσεων εργασίας, η ύπαρξη των γραφείων μας, η ύπαρξη η δική μας ως επαγγελματίες και των παιδιών μας.\nΤο πιο σημαντικό επίτευγμα της μεταπολεμικής Ελλάδας είναι η ένταξή της το 1981 ως ισότιμου μέλους στην ευρωπαϊκή ένωση και από το 2002 στη νομισματική ένωση.\nΗ συμμετοχή της χώρας μας στη ένωση των πιο αναπτυγμένων και πολιτισμένων χωρών του κόσμου, έφερε, ανάπτυξη, καλύτερο βιοτικό επίπεδο για το λαό μας, δημιούργησε το κοινωνικό κράτος, εδραίωσε τη δημοκρατία, καθιέρωσε την ελευθερία, το σεβασμό των ανθρωπίνων δικαιωμάτων, την αμυντική ασφάλεια και δημιουργήθηκαν χιλιάδες μικρομεσαίες επιχειρήσεις οι οποίες είναι και η ραχοκοκαλιά της εθνικής μας οικονομίας. Δυστυχώς όμως διογκώθηκε υπέρμετρα ο δημόσιος τομέας και κυρίως το αντιπαραγωγικό κομμάτι του σε βάρος του ιδιωτικού.\nΕίναι αλήθεια, ακόμη, ότι η οικονομική κρίση που ήρθε από την Αμερική το 2009, αποκάλυψε τις ανισότητες μέσα στη Ευρωπαϊκή Ένωση μεταξύ του πλεονασματικού Βορρά και του ελλειμματικού Νότου και τα μνημόνια που επιβλήθηκαν στην Ελλάδα για τη χρηματοδότηση και την αναδιοργάνωση του δημόσιου χρέους της, για δημοσιονομική εξυγίανση και τη δημιουργία πλεονασμάτων για πρώτη φορά στους προϋπολογισμούς, έπληξαν με βιαιότητα σημαντικό μέρος των Ελλήνων την τελευταία πενταετία, με αύξηση σε επίπεδα ρεκόρ της ανεργίας κυρίως στους νέους, το κλείσιμο χιλιάδων μικρομεσαίων κυρίως επιχειρήσεων, τη μείωση των αμοιβών μισθωτών, συνταξιούχων και των κερδών των επιχειρήσεων. Φυσικά στην αντιμετώπιση της πρωτοφανούς κρίσης, έγιναν πολλά και αδικαιολόγητα λάθη και δεν επιδείχθηκε η αναγκαία εθνική ομοψυχία. Οι ευθύνες είναι τεράστιες κυρίως για όλες τις κυβερνήσεις αλλά και εν μέρει στις αντιπολιτεύσεις που υιοθετούσαν άκριτα παντός είδους συντεχνιακά αιτήματα.\nΒεβαίως, μεγάλες ευθύνες έχουν και τα ευρωπαϊκά θεσμικά όργανα, που δεν ήλεγχαν που πήγαιναν τα τεράστια κοινοτικά κονδύλια που εισέρεαν στη χώρα για την ανάπτυξη της οικονομίας της και δεν αξιολογούσαν τα οικονομικά στοιχεία που τους έστελναν οι κυβερνήσεις της Ελλάδας.\nΠαρόλα αυτά όμως, ο Ευρωπαϊκός προσανατολισμός της χώρας και το κοινό νόμισμα, εξασφαλίζει στους εργαζόμενους όλα τα αγαθά υλικά και πολιτιστικά της Ευρώπης, οι επιχειρήσεις, οι αγρότες και οι άνεργοι ενισχύονται από τα προγράμματα ΕΣΠΑ, συμμετέχει ισότιμα στα ευρωπαϊκά όργανα, συναποφασίζει για όλα τα θέματα και βρίσκεται με ένα δείκτη προστασίας για την εξασφάλιση της ρευστότητας της οικονομίας την απρόσκοπτη χρηματοδότηση από την ΕΚΤ του τραπεζικού συστήματος και από κάθε άποψη η Ελλάδα είναι σε προνομιακή θέση, έναντι όλων των γειτονικών λαών.\nΤο δημοψήφισμα της 5ης Ιουλίου 2015, κατά τη γνώμη μας δεν έπρεπε να προκηρυχτεί και να καλείται ο λαός μας που βρίσκεται σε εύλογη απόγνωση, ξαφνικά και εν βρασμό ψυχής να αποφασίσει σε επτά ημέρες χωρίς επαρκή ενημέρωση για τη τύχη του, ενώ πριν πέντε μήνες εξέλεξε μία νέα κυβέρνηση για να λύσει τα προβλήματα του.\nΣε κάθε περίπτωση όμως το δημοψήφισμα εάν διεξαχθεί, θέτει το λαό μας ενώπιον ενός διχαστικού διλήμματος, καταλυτικής σημασίας τόσο για το άμεσο όσο και για το απώτερο μέλλον της χώρας. Ενός διλήμματος που είναι καθοριστικό όχι μόνο για μας τους ίδιους, αλλά προπάντων για την τύχη των παιδιών μας.\nΤη στιγμή αυτή πρέπει ο καθένας από εμάς να αναλογισθεί τις ευθύνες του, αν και δεν έπρεπε η κυβέρνηση να ρίξει σε όλους εμάς τόσο μεγάλο βάρος και να μας διχάσει.\nΗ Ελλάδα πρέπει να μείνει οικονομικά, πολιτικά και πολιτιστικά στην Ευρώπη και την Ευρωζώνη, μέσα στην οποία με εθνική ομοψυχία και συνεννόηση, με πολύ δουλειά, σωστή, συνετή οικονομική και αναπτυξιακή πολιτική, μπορεί να χτίσει τη νέα της οικονομία, σε παραγωγική και υγιή βάση χωρίς σπατάλες και διαφθορά.\nΜέσα στην Ευρώπη και την Ευρωζώνη μπορεί να δημιουργήσει νέες επιχειρήσεις και θέσεις εργασίας κυρίως για τους νέους τους οποίους δεν πρέπει με τίποτε να αφήνουμε να φεύγουν στο εξωτερικό. Το αύριο ανήκει σε αυτούς, χτίζοντας με καινοτόμες μεθόδους και συμμαχίες, τη νέα Ελλάδα.\nΈνα αρνητικό αποτέλεσμα, θα μας βγάλει από την Ευρωπαϊκή Ένωση και το ευρώ, χωρίς ισχυρούς συμμάχους θα μας οδηγήσει σε άγνωστο και επικίνδυνο δρόμο, θα απομονωθεί διεθνώς η χώρα, θα είναι ευάλωτη σε κάθε εσωτερικό και εξωτερικό κίνδυνο, θα επιδεινωθεί η ανθρωπιστική κρίση, θα υπάρξει άμεσα έλλειψη, φαρμάκων, τροφίμων, αγαθών πρώτης ανάγκης, πρώτων υλών, εμπορευμάτων και καυσίμων, θα επιφέρει την άμεση και πλήρη εξαθλίωση όλων, ιδίως όμως των οικονομικά ασθενέστερων, οι άνεργοι που θα αυξηθούν με γεωμετρική πρόοδο δεν θα βρουν εργασία τα επόμενα πολλά χρόνια, οι νέοι που θα θελήσουν να επιχειρήσουν μαζί με τους αγρότες θα χάσουν τα κοινοτικά κονδύλια και τις επιχορηγήσεις, οι τράπεζες λόγω των capital controls δεν θα δίνουν δάνεια, θα κουρευτούν οι καταθέσεις των φτωχών ανθρώπων και των επιχειρήσεων λόγω της μη χρηματοδότησης του τραπεζικού συστήματος μέσω του ELA, θα καταρρεύσουν τα έσοδα του κράτους και των ασφαλιστικών ταμείων, οι δημόσιοι υπάλληλοι και οι συνταξιούχοι θα πληρώνονται έναντι, θα κλονιστεί το σύστημα υγείας και παιδείας και τέλος η ασφάλεια της χώρας μας θα τεθεί σε άμεσο κίνδυνο, χωρίς καμιά προοπτική στήριξης από κανένα.\nΛέμε λοιπόν ΝΑΙ στην Ευρώπη ΝΑΙ στο Ευρώ, γιατί είναι εθνικό μας καθήκον, δεν δίνουμε λευκή επιταγή στους εταίρους μας, δεν είμαστε συνένοχοι με κανέναν και καλούμε όλους τους Συναδέλφους μας, τους επιχειρηματίες, τους εργαζόμενους, το λαό μας, τη Κυριακή – εάν γίνει τελικά το δημοψήφισμα – να στηρίξουν την επιλογή αυτή, γιατί πεινασμένος και απομονωμένος λαός δεν είναι ποτέ υπερήφανος.\nΜόνον ΟΛΟΙ ΜΑΖΙ ΜΠΟΡΟΥΜΕ να ξεπεράσουμε τα προβλήματα χωρίς ψευδεπίγραφα διλλήματα και τοποθετήσεις που μας παραπέμπουν σε εποχές Εθνικού διχασμού.\nΝικόλαος Πατέλης Ιωάννης Παναγιωτίδης


Αναταραχή στο Instagram! Η Ελευθερία Ελευθερίου μας παραλύει... - Neoblogs.gr\nΑναταραχή στο Instagram! Η Ελευθερία Ελευθερίου μας παραλύει…\nΑυτή την περίοδο ξεκίνησε μια συνεργασία με την Κατερίνα Στικούδη,η οποία αναμένεται να είναι ένα από τα hit του καλοκαιριού. Έτσι λοιπόν το τραγούδι τους “Οι Ιστορίες Μας” ακούγεται σε beach bar, ραδιόφωνα και γενικά ο κόσμος το στηρίζει πολύ.\nΑυτή τη φορά όμως μας ανέβασε την διάθεση και τη θερμοκρασία στο έπακρο, αφού την είδαμε να λύνει το επάνω μέρος του μπικίvι της και η αλήθεια είναι ότι…το πάθαμε το έμφραγμα!\n@eleftheria_elle ? μην ξεχνάτε πως τρέχει giveaway!! . . .. @mal_le_by_a_maleviti . . . #goals #greece #goodvibes #bikini #luxury #goodmorning #beach #bodysuit #bodygoals #sun #sea #style #summer #summertime #summer2020 #summervibes #summerbody #swimsuit #swimwear #fashion #fashionable #fashionista #fashionblogger #blogger #beachlife #beachwear #beachbody #mallebyaggelikimaleviti #mood #instalike @mal_le_by_a_maleviti\nRelated Topics:instagramΕλευθερία ΕλευθερίουΚατερίνα Στικούδηκόντρανεο τραγούδιΟι ιστορίες μαςτραγουδι


Αρνητικός στο τέστ ο Σμηνίτης στην Ρόδο η μεγάλη γκάφα του ΕΟΔΥ - Εφημερίδα Πρώτη Έκδοση της Ρόδου\nΑρνητικός στο τέστ ο Σμηνίτης στην Ρόδο η μεγάλη γκάφα του ΕΟΔΥ\nο δείγμα από τον νεαρό σμηνίτη τελικά δεν ήταν του ίδιου αλλά μιας κοπέλας και το λάθος έκανε ο ΕΟΔΥ αποστέλνοντας τα αποτελέσματα στο νοσοκομείο της Ρόδου. Και όταν έγινε γνωστό πως έγινε λάθος, θυμήθηκαν οι αρμόδιοι να τα …μαζέψουν και να βρούνε την θετική στον κορωνοϊό κοπέλα: Όμως αυτή αναζητείται και δεν ξέρουν πού βρίσκεται!\nΑν όλα είναι με τη σειρά που αναφέρονται, θα πρέπει άμεσα να πέσουν κεφάλια και κάποιοι να καταλάβουν πως δεν μπορούν να παίζουν με την υγεία μας, τις ελπίδες, την τύχη μας και τις ζωές μας!\nΤραγική φιγούρα στα …διαδικαστικά ο σμηνίτης από την Αθήνα που ξαφνικά βρέθηκε όχι ύποπτος αλλά με τον κορωνοϊό κι έτοιμος να κλειστεί σε θάλαμο αρνητικής πίεσης για να παρακολουθηθεί!\nΤραγικές και κωμικές συγχρόνως καταστάσεις…\nΘα πρέπει να σημειώσουμε πως την ευθύνη δεν φέρει το νοσοκομείο της Ρόδου για το απίστευτο λάθος, εκεί βέβαια που παίρνει ευθύνη είναι τώρα στην αναζήτηση του θετικού δείγματος!…\nΠροηγούμενο άρθροΔεύτερο θετικό κρούσμα στο Νοσοκομείο της Ρόδου\nΕπόμενο άρθροΟ ΥπΑΑΤ, Μ. Βορίδης θέτει εκ νέου σε λειτουργία το ΟΣΔΕ


ΛΑΪΚΗ ΣΥΣΠΕΙΡΩΣΗ ΚΑΛΑΜΑΡΙΑΣ: ΚΑΛΕΣΜΑ ΠΡΟΣ ΟΛΟΥΣ ΤΟΥΣ ΣΥΝΤΑΞΙΟΥΧΟΥΣ\nΠΑΡΤΕ ΜΕΡΟΣ ΟΛΟΙ ΣΤΗ ΣΥΝΤΑΞΙΟΥΧΙΚΗ ΣΥΓΚΕΝΤΡΩΣΗ\nμπροστά στο ΙΚΑ (στην Αριστοτέλους)\nΤΕΤΑΡΤΗ 20.5.15 και ΩΡΑ 10.30 π.μ.\nΒΡΙΣΚΟΜΑΣΤΕ ΓΙΑ ΜΙΑ ΑΚΟΜΑ ΦΟΡΑ ΣΤΟΥΣ ΔΡΟΜΟΥΣ ΤΟΥ ΑΓΩΝΑ ΚΑΙ ΔΙΕΚΔΙΚΟΥΜΕ ΤΑ ΔΙΚΑΙΩΜΑΤΑ ΜΑΣ ΠΟΥ ΤΑ ΕΧΟΥΝ ΤΣΑΚΙΣΕΙ.\nΣΥΝΕΧΙΖΟΥΜΕ ΤΟΝ ΑΓΩΝΑ ΜΑΣ ΚΑΙ ΑΠΑΙΤΟΥΜΕ ΝΑ ΔΟΘΟΥΝ ΑΜΕΣΑ ΛΥΣΕΙΣ ΣΤΑ ΠΡΟΒΛΗΜΑΤΑ ΤΗΣ ΥΓΕΙΑΣ-ΙΑΤΡΟΦΑΡΜΑΚΕΥΤΙΚΗΣ ΠΕΡΙΘΑΛΨΗΣ.\nΟΙ ΠΟΛΙΤΙΚΕΣ ΠΟΥ ΕΦΑΡΜΟΖΟΝΤΑΙ ΑΠΟ ΟΛΕΣ ΤΙΣ ΚΥΒΕΡΝΗΣΕΙΣ ΜΕ ΒΑΣΗ ΤΙΣ ΕΝΤΟΛΕΣ ΤΗΣ Ε.Ε ΚΑΙ ΤΩΝ ΜΕΓΑΛΩΝ ΕΠΙΧΕΙΡΗΜΑΤΙΚΩΝ ΟΜΙΛΩΝ ΕΧΟΥΝ ΜΕΤΑΤΡΕΨΕΙ ΤΗΝ ΥΓΕΙΑ - ΙΑΤΡΟΦΑΡΜΑΚΕΥΤΙΚΗ ΠΕΡΙΘΑΛΨΗ ΣΕ ΕΜΠΟΡΕΥΜΑ.\nΤΑ ΑΠΟΤΕΛΕΣΜΑΤΑ ΑΥΤΩΝ ΤΩΝ ΠΟΛΙΤΙΚΩΝ ΟΔΗΓΗΣΑΝ :\n•ΣΤΟ ΚΛΕΙΣΙΜΟ ΚΑΙ ΤΗ ΣΥΡΡΙΚΝΩΣΗ ΔΕΚΑΔΩΝ ΔΗΜΟΣΙΩΝ ΝΟΣΟΚΟΜΕΙΩΝ, ΚΕΝΤΡΩΝ ΥΓΕΙΑΣ, ΙΑΤΡΕΙΩΝ ΤΟΥ ΙΚΑ, ΣΕ ΟΛΗ ΤΗΝ ΧΩΡΑ. ΜΕ ΤΗΝ ΤΑΥΤΟΧΡΟΝΗ ΕΜΦΑΝΙΣΗ ΑΝΤΙΣΤΟΙΧΩΝ ΙΔΙΩΤΙΚΩΝ ΜΟΝΑΔΩΝ ΥΓΕΙΑΣ\n•ΣΤΙΣ ΤΕΡΑΣΤΙΕΣ ΕΛΛΕΙΨΕΙΣ ΙΑΤΡΙΚΟΥ ΚΑΙ ΝΟΣΗΛΕΥΤΙΚΟΥ ΠΡΟΣΩΠΙΚΟΥ ΠΑΝΤΟΥ. ΟΛΕΣ ΟΙ ΕΞΑΓΓΕΛΙΕΣ ΓΙΑ ΠΡΟΣΛΗΨΕΙΣ ΚΑΙ ΤΟΥ ΣΗΜΕΡΙΝΟΥ ΠΡΩΘΥΠΟΥΡΓΟΥ ΕΙΝΑΙ ΕΛΑΧΙΣΤΕΣ ΚΑΙ ΕΩΛΕΣ.\n•ΣΤΗ ΜΕΤΑΤΡΟΠΗ ΤΟΥ ΠΕΔΥ ΑΠΟ (Πρωτοβάθμιο Εθνικό Δίκτυο Υγείας) ΣΕ ΕΝΑΝ ΜΗΧΑΝΙΣΜΟ ΣΥΝΤΑΓΟΓΡΑΦΗΣΗΣ ΜΕ ΠΛΗΡΩΜΗ ΑΠΟ ΤΟΥΣ ΑΣΦΑΛΙΣΜΕΝΟΥΣ. ΠΑΡΑΓΕΙ ΑΝΑΜΟΝΕΣ ΓΙΑ ΝΟΣΗΛΙΑ ΠΟΥ ΕΜΠΟΡΕΥΜΑΤΟΠΟΙΟΥΝ ΠΕΡΙΣΣΟΤΕΡΟ ΤΗΝ ΥΓΕΙΑ.\n•ΣΤΗΝ ΑΥΞΗΣΗ ΤΩΝ ΚΡΑΤΗΣΕΩΝ ΓΙΑ ΤΗΝ ΥΓΕΙΑ ΚΑΙ ΤΗ ΣΥΜΜΕΤΟΧΗ ΣΤΑ ΦΑΡΜΑΚΑ ΑΠΟ ΤΟΥΣ ΑΣΦΑΛΙΣΜΕΝΟΥΣ.\n•ΣΤΗΝ ΑΦΑΙΡΕΣΗ ΧΙΛΙΑΔΩΝ ΦΑΡΜΑΚΩΝ ΑΠΟ\nΤΙΣ ΛΙΣΤΕΣ ΣΥΝΤΑΓΟΓΡΑΦΙΣΗΣ ΑΚΟΜΑ ΚΑΙ ΓΙΑ ΒΑΡΙΕΣ ΚΑΙ ΑΝΙΑΤΕΣ ΑΡΡΩΣΤΙΕΣ. ΤΑ ΠΑΡΑΠΑΝΩ ΕΧΟΥΝ ΩΣ ΑΠΟΤΕΛΕΣΜΑ ΤΗΝ ΠΡΟΣΒΟΛΗ ΤΗΣ ΑΝΘΡΩΠΙΝΗΣ ΑΞΙΟΠΡΕΠΕΙΑΣ ΚΑΙ ΤΕΛΙΚΑ ΝΑ ΟΔΗΓΟΥΝΤΑΙ ΣΥΝΑΝΘΡΩΠΟΙ ΜΑΣ ΣΕ ΦΥΣΙΚΗ ΕΞΟΝΤΩΣΗ.\n•ΑΠΟΚΛΕΙΣΤΙΚΑ ΔΗΜΟΣΙΑ ΔΩΡΕΑΝ ΥΓΕΙΑ ΙΑΤΡΟΦΑΡΜΑΚΕΥΤΙΚΗ ΠΕΡΙΘΑΛΨΗ.\n•ΚΑΤΑΡΓΗΣΗ ΤΟΥ ΝΟΜΙΚΟΥ ΠΛΑΙΣΙΟΥ ΚΑΙ ΤΩΝ ΑΠΟΦΑΣΕΩΝ ΠΟΥ ΕΜΠΟΡΕΥΜΑΤΟΠΟΙΟΥΝ ΤΗΝ ΥΓΕΙΑ.\n•ΝΑ ΚΑΤΑΡΓΗΘΟΥΝ ΟΛΕΣ ΟΙ ΠΛΗΡΩΜΕΣ ΤΩΝ ΑΣΦΑΛΙΣΜΕΝΩΝ ΓΙΑ ΦΑΡΜΑΚΑ ΕΞΕΤΑΣΕΙΣ ΚΑΙ ΝΟΣΗΛΕΙΑ.\n•ΑΜΕΣΗ ΠΡΟΣΛΗΨΗ ΓΙΑΤΡΩΝ ΚΑΙ ΝΟΣΗΛΕΥΤΙΚΟΥ ΠΡΟΣΩΠΙΚΟΥ ΓΙΑ ΤΗΝ ΚΑΛΥΨΗ ΟΛΩΝ ΤΩΝ ΚΕΝΩΝ ΘΕΣΕΩΝ.\n•ΑΜΕΣΗ ΚΑΤΑΡΓΗΣΗ ΤΗΣ ΕΙΣΦΟΡΑΣ ΤΩΝ ΣΥΝΤΑΞΙΟΥΧΩΝ ΣΤΟΝ ΚΛΑΔΟ ΤΗΣ ΥΓΕΙΑΣ.\n•ΝΑ ΕΞΑΣΦΑΛΙΣΤΕΙ ΤΟ ΔΙΚΑΙΩΜΑ ΣΤΗΝ ΥΓΕΙΑ ΣΕ ΟΛΟΥΣ ΟΣΟΥΣ ΤΗΝ ΕΧΟΥΝ ΑΝΑΓΚΗ ΔΙΧΩΣ ΠΡΟΥΠΟΘΕΣΕΙΣ ΚΑΙ ΠΡΟΑΠΑΙΤΟΥΜΕΝΑ. ΑΠΟΡΡΙΠΤΟΥΜΕ ΤΑ ΨΕΥΤΙΚΑ ΔΙΛΗΜΜΑΤΑ ΤΟΝ ΦΟΒΟ ΚΑΙ ΤΙΣ ΨΕΥΤΙΚΕΣ ΕΛΠΙΔΕΣ ΠΡΟΣΦΙΛΗ ΤΑΚΤΙΚΗ ΤΩΝ ΚΥΒΕΡΝΗΣΕΩΝ\n• ΝΑ ΑΠΟΚΑΤΑΣΤΑΘΟΥΝ ΟΛΑ ΤΑ ΔΙΚΑΙΩΜΑΤΑ ΠΟΥ ΕΧΟΥΝ ΣΦΑΓΙΑΣΘΕΙ ΜΙΣΘΟΛΟΓΙΚΑ, ΙΑΤΡΟΦΑΡΜΑΚΕΥΤΙΚΑ, ΚΟΙΝΩΝΙΚΑ.\nΘΑ ΑΚΟΛΟΥΘΗΣΕΙ ΠΟΡΕΙΑ ΣΤΟ ΥΠΟΥΡΓΕΙΟ ΜΑΚΕΔΟΝΙΑΣ - ΘΡΑΚΗΣ\nΣΥΝΕΡΓΑΖΟΜΕΝΑ ΣΥΝΤΑΞΙΟΥΧΙΚΑ ΣΩΜΑΤΕΙΑ Νομού Θεσσαλονίκης\nΙΚΑ – ΟΑΕΕ – ΔΗΜΟΣΙΟΥ – ΔΕΚΟ Τραπεζών – ΟΤΑ – ΔΕΗ – ΤΙΤΑΝ – ΟΑΣΘ – ΕΜΦΙΑΛΩΜΕΝΩΝ ΠΟΤΩΝ